[{"text_idx": "#000000", "text": "Ku\u0308si u\u0308ksko\u0303ik, milliselt regulaarselt saarel ka\u0308ivalt mittekohalikult ja ma olen ta\u0308itsa kindel, et nad ko\u0303ik ra\u0308a\u0308givad nagu u\u0308hest suust, et see tund ja veerand laevareisi on u\u0308mberlu\u0308litumiseks nagu rusikas silmaauku. Et so\u0303idad u\u0308hest otsast laeva peale u\u0308hes, tavaliselt tempokamas, ru\u0308tmis ja siis teises otsas maha so\u0303ites on eluru\u0308tm juba nagu hoopis midagi muud. Seda ma muidugi ei oska o\u0308elda, et kuidas see saarel pa\u0308riselt elavatele inimestele mo\u0303jub. Et kas on samamoodi nagu minusugustel mandri poole tagasi seilates. Et peas juba koostub loetelu ko\u0303ikidest pakilistest asjadest, mille edasilu\u0308kkamine kohekohe probleemiks on osutumas. Aga ma millegipa\u0308rast ei usu seda."}, {"text_idx": "#000001", "text": "Na\u0308iteks on juba laeva peal va\u0308ga hea hakata lugema raamatut. Loed paar lo\u0303iku ja siis vaatad natuke laineid ja siis loed edasi. Eriti hea on muidugi hakata lugema head raamatut ja sellega siis saarele jo\u0303udes mo\u0303nes mugavamat sorti istumis- vo\u0303i lamamiskohas ja\u0308tkata."}, {"text_idx": "#000002", "text": "Mina na\u0308iteks vo\u0303tsin seekord laevas ette selle raamatu. Hakkasin seal pihta ja siis lugesin iga pa\u0308ev veidi kuni ots ka\u0308es. Ma ei ma\u0308letagi, millal ma viimati lugesin sellist raamatut, mille puhul oli kahju, et enam edasi lugeda ei saa \u2014 ja tavaliselt ei ole see isegi nagu probleem vo\u0303i miinus, sest tavaliselt, kui ha\u0308sti la\u0308heb (kui raamat ei osutu liiga a\u0308rritavaks, tu\u0308u\u0308tuks vo\u0303i igavaks), siis tahadki ju ikka lo\u0303puni jo\u0303uda, et teada, mis siis sai. Et lugu saaks ra\u0308a\u0308gitud. Aga mo\u0303ned raamatud on teistmoodi."}, {"text_idx": "#000003", "text": "Mo\u0303nikord la\u0308heb meelest a\u0308ra, kuidas on lugeda midagi, mis on lihtsalt ha\u0308sti kirjutatud. Noh, niimoodi, et vahet nagu eriti polegi, mis teemal vo\u0303i millest. Muudkui loed ja mo\u0303tled, et jube mo\u0303nus. Mo\u0303nda lauset vaatad erilise heldimusega. Et na\u0308ed, kui ilusti u\u0308tles. See raamat na\u0308iteks ra\u0308a\u0308gib lambapidamisest Inglismaa po\u0303hjaosa ku\u0308ngaste vahel. Ja perest ja arenemisest ja edasiminekust ja paigaleja\u0308a\u0308misest. Ma ei teadnud enne lambapidamisest suurt midagi ja nendest teistest asjadest ka ikka mo\u0303neti va\u0308hem kui nu\u0308u\u0308d."}, {"text_idx": "#000004", "text": "Viimasel ajal ongi kuidagi nii, et suurem nauding tuleb mitteilukirjanduse lugemisest. Sellesmo\u0303ttes, et eks ma loen neid \u201cko\u0303ik on pekkis\u201d tu\u0308u\u0308pi raamatuid ka, aga ta\u0308napa\u0308eval ma tegelikult va\u0308ga ei vaja enam, et keegi mulle u\u0308lema\u0308a\u0308raselt nina alla ho\u0303o\u0303ruks, et tegelikkus on ilukirjandusest kummalisem. Twitter pakub seda kahtlase va\u0308a\u0308rtusega reaalsuskontrolli ta\u0308iesti piisavas koguses."}, {"text_idx": "#000005", "text": "Nauding tuleb pigem sellistest raamatutest, mis ra\u0308a\u0308givad, kuidas igasugused inimesed mo\u0303istlikult ja mo\u0303testatult oma tavalisi erilisi elusid elavad (hoolimata sellest, et globaalses mo\u0303ttes on ko\u0303ik, ilmselgelt, u\u0308ha rohkem pekkis) ja korraks saab nagu veidi kergemini hingata. Et ehk ei tule maailmalo\u0303pp veel ta\u0308na o\u0303htul siiski. Vo\u0303i homme hommikul."}, {"text_idx": "#000006", "text": "Ja ausalto\u0308eldes oli veel miskit, mis mulle selle konkreetse raamatu eriti su\u0308mpaatseks tegi. Ma arvan, et mind isiklikult tundvad inimesed vo\u0303ivad kinnitada olen u\u0308ldiselt peaaegu ebaloomulikult rahulik inimene, aga no kui on u\u0308ks asi, mis mu kannatuse katkestab..."}, {"text_idx": "#000007", "text": "On igasuguseid erinevaid viise oma vastumeelsust tekkinud olukorra vastu va\u0308ljendada. Karjumist ma muidugi ei poolda (mitte u\u0308heski kontekstis, aga eriti teatrilaval; aga see on juba eraldi postitus), aga vo\u0303ib olla kurb vo\u0303i vihane vo\u0303i a\u0308revuses, teha a\u0308rritunud a\u0308a\u0308rema\u0308rkusi vo\u0303i humoorilisi torkeid. See on ko\u0303ik ta\u0308iesti okei, parem va\u0308ljas kui sees, eksole. Mitte midagi taunimisva\u0308a\u0308rset ei ole avalikus kohas nutmise juures, kui on tunne, et sellest vo\u0303iks olla abi vo\u0303i sinna midagi parata ei saa. (Vo\u0303i noh, misiganes po\u0303hjusel. Ise pigem u\u0308ritan mitte, aga mitte niivo\u0303rd sellepa\u0308rast, et mul on piinlik kuivo\u0303rd ei taha mind u\u0308mbritsevaid inimesi panna olukorda, kus neil on ka parima tahtmise juures praktiliselt vo\u0303imatu sellele kuidagi muudmoodi kui konjakiklaasi ulatamisega adekvaatselt reageerida). Kui sul on tunne, et sa oled liiga palju vo\u0303i kogu aeg a\u0308revuses ja/vo\u0303i kurb ja/vo\u0303i vihane, siis tuge otsida on ka kindlasti va\u0308ga okei, eelistatavalt muidugi professionaalidelt. Aga teatud piirini ka eneseabio\u0303pikutelt, eeldusel, et see viib pigem arusaamani, et vo\u0303iks haritud professionaali poole po\u0308o\u0308rduda. Ja mitte, na\u0308iteks, selleni, et u\u0308tled so\u0303brale, kes lo\u0303hkenud pimesoole ka\u0308tte peaaegu otsad andis, et ta ise kuidagi vale mo\u0303tlemisega ko\u0303ik selle esile kutsus. (Ilmselt ei tule heale lugejale suurema u\u0308llatusena, et ma olen igasugu kootsingugurude ja koduste vahenditega puusalt ts\u030cakraavajate suhtes u\u0308le keskmise allergiline.)"}, {"text_idx": "#000008", "text": "Aga u\u0308ks asi, mis on ta\u0308iesti talutamatu, ko\u0303igi, aga eriti meesterahvaste puhul (asjaolu, mis ra\u0308a\u0308gib pigem minu sooliste eelistuste kui mingite su\u0308gavamate topeltstandardite kohta), on vingumine. Ja sinna alla liigitan ma lisaks tavapa\u0308rasele ebakonstruktiivsele undamisele ka resigneerunud \u2018Saatus-on-mu-vastu\u2019 fatalismi ja u\u0308mberkaudsete suunas ma\u0308rja ku\u0308nismilapiga vehkimise. Positiivse poolele la\u0308heb ilmselt see, et kui kunagi ajas vingumine mind suht raevu, siis aastate jooksul on see pigem nagu a\u0308rrituseks taandunud. Mis on, ma arvan, tervislikum. Va\u0308hemalt sellesmo\u0303ttes, et niipidi on kergem minna lasta."}, {"text_idx": "#000009", "text": "On selliseid inimesi, kes teevad asju sellepa\u0308rast, et need on rasked. Mina nende inimeste hulka kindlasti ei kuulu ja seeto\u0303ttu neid ka ilmselt kunagi lo\u0303puni mo\u0303istma ei hakka. Aga kuigi nad mo\u0303nikord kipuvad olema tu\u0308u\u0308tult positiivsed, siis puht tehniliselt on vo\u0303imatu, et nad oleksid vingatsid. Aga siis on veel terve hulk erinevaid inimesi, kes teevad asju hoolimata sellest, et need on rasked. Need inimesed on tihtipeale ta\u0308itsa huvitavad. Kui nad just ei tee mingeid ta\u0308iesti mo\u0303ttetuid ja/vo\u0303i destruktiivseid asju. Ja ei vingu."}, {"text_idx": "#000010", "text": "James Rebanks ei vingu u\u0308ldse. Poriseb vahel. Ja kehitab o\u0303lgu. Nii et on aru saada, et kogu aeg ei ole ma\u0308ed muusikahelist elusad, aga lo\u0303ppkokkuvo\u0303ttes on ko\u0303ik seda kuhjaga va\u0308a\u0308rt. O\u0303nneks on Rebanksil just neil hetkil tulnud va\u0308lja raamat number kaks, u\u0308ritan kannatlikult a\u0308ra oodata, millal seda pehmekaanelisena pakutakse."}, {"text_idx": "#000011", "text": "(Ja lisaks ko\u0303igele muule on ta ka esimene minu poolt loetud kirjanik, kes on mu Instagramipilti laikinud. Sedasama seal u\u0308levalpool, tema raamatu ja merega. Nii et vo\u0303ib-olla hoopis sellepa\u0308rast kogu see kiidulaul.)"}, {"text_idx": "#000012", "text": "Ka\u0308isin vahepeal korra va\u0308ljamaal raha ja\u0308rel, endalegi mo\u0303ningaseks u\u0308llatuseks. Tagasi tulles tegin lennujaamas koroonatesti (ei olnud mo\u0303nus, aga oli kiire), mis oli ootuspa\u0308raselt negatiivne ja pa\u0308rast tulemuste ka\u0308ttesaamist suundusingi Hiiumaale, ettena\u0308htud poolvabatahtlikku poolisolatsiooni. Kirjade ja\u0308rgi pidanuks keegi minuga na\u0308dal hiljem tehtava ja\u0308tkutesti osas u\u0308hendust vo\u0303tma, aga kui seda ei juhtunud, siis ma ei hakanud neid sealt u\u0308ksikult saarelt ka eriti survestama. Klimaatilised tingimused olid peaaegu naeruva\u0308a\u0308rselt suurepa\u0308rased, nii et mo\u0303te ha\u0308davajalikust veidi pikemast isolatsioonist ei tekitanud mulle erilist meeleha\u0308rmi."}, {"text_idx": "#000013", "text": "Liigse mugavuse va\u0308ltimiseks sain lahendada mitmeid u\u0308lesandeid, mis osutusid komplitseeritumaks kui esmapilgul tundus. Na\u0308iteks sai lihtsast lambipirni vahetusest kaelamurdev, potentsiaalselt kahel viisil surmatoov operatsioon. Sest va\u0308ga kehvas kohas olevast o\u0303uelambist va\u0308ljus esimesel katsel ainult vana pirni klaasist osa ja plekist osa ka\u0308ttesaamiseks pidin ma elektri va\u0308lja lu\u0308litama ja volditavast redelist (mille voltimise ka\u0308igus on alati u\u0308sna hea vo\u0303imalus na\u0308ppudest ilma ja\u0308a\u0308da) tellingud ehitama, et siis akrobaadina, akutrell hambus, sellele ronida (ma juba lapsepo\u0303lves vihkasin ko\u0303iki neid pulkadest platvormidega ma\u0308nguva\u0308ljakuturnikaid, kus ko\u0303ik mu so\u0303brad surmapo\u0303lgurlike ahvidena pulgalt pulgale karglesid) ja kuppel niimoodi seinalt maha kruvida, et juhtmeid lambi ku\u0308ljes hoidvad ka\u0308rbsemusta suurused kruvid ei kukuks a) muru sisse, b) trepi alla vo\u0303i c) puuriida taha."}, {"text_idx": "#000014", "text": "Osad ku\u0308simused said samas ootamatult lihtsa ja praktilise lahenduse. Astusin u\u0308kspa\u0308ev pahaaimamatult kodula\u0308hedasse metsa ja sattusin to\u0308o\u0308stuslikule lehterkukeseente po\u0303llule. Kuidagi suutsin ennast siiski ainult u\u0308he kotita\u0308ie seentega metsast va\u0308lja veenda, aga kodus ilmes selline ootamatu probleem, et muidu igati ta\u0308nuva\u0308a\u0308rne naabrimehelt hangitud ahi ei vo\u0303imalda va\u0308iksemat temperatuuri kui 100C, aga seente kuivatamiseks oleks vaja maksimum 50C. Kaebasin perekondlikule konsiiliumile, sealt tuli soovitus seentele saun ku\u0308tta. Kuus tundi hiljem oli seeni neli korda va\u0308hem."}, {"text_idx": "#000015", "text": "Minu kohe 88-aastasel vanaemal on kombeks va\u0308ga dramaatiliselt ku\u0308sida, kas mul u\u0308ksi Hiiumaal olles igav ei ole (see on meil temaga selline teatavate intervallidega la\u0308bima\u0308ngimisele tulev kindlate elementidega lu\u0308hike kaheinimesetu\u0308kk-draamalavastus). Ja\u0308ttes ko\u0303rvale asjaolu, et selliseid pa\u0308riselt u\u0308ksiolemise etappe tuleb tegelikult esile ainult eel- ja ja\u0308relhooajal, vo\u0303in ma ta\u0308iesti ausalt o\u0308elda, et mul ei ole olnud igav sellest ajast kui ma olin 4-aastane (siis ma o\u0303ppisin lugema). Ma tegelikult ei saa u\u0308ldse aru, kuidas ta\u0308iskasvanud inimesel saab olla igav ja ja\u0308a\u0308n seeto\u0303ttu ko\u0303igutamatule arvamusele, et ainult igavatel inimestel on igav. Sellist hetke kui mul on tehtud, loetud, na\u0308htud, kuulatud, selgeks o\u0303pitud ja la\u0308bi mo\u0303tiskletud ko\u0303ik need asjad, mida ma tahaks teha, lugeda jne. ei ole minu elus ku\u0308ll veel olnud."}, {"text_idx": "#000016", "text": "Vanaema (87) jaoks leevendaks igavust ainult pidev suhtlemine, aga suhtlusvaeguse ohtu mul ju nagu ka ei ole. Lisaks tavapa\u0308rasele seitsmele korraga ka\u0308imasolevale Messengeri-vestlusele on ju raamatulugemine o\u0303igesti tehtuna tegelikult ikkagi ka interaktiivne tegevus. Ehk siis ta\u0308idab vajadust selle ja\u0308rele, et keegi minuga suhtleks. Ja teistpidi ja\u0308llegi on sotsiaalne element mu fotoaparaat \u2014 nende asjade pildistamine, mida mina na\u0308en ja teen, panustab minu vajadusse teistega suhelda ja oma kogetut jagada. U\u0308ksiolemine pole mulle kunagi mingiks eriliseks probleemiks olnud, aga rahulikult ringivaatamisel ja pildistamisva\u0308a\u0308rilise na\u0308gemisel on see lausa mo\u0308o\u0308dapa\u0308a\u0308smatu."}, {"text_idx": "#000017", "text": "U\u0308hel pa\u0308rastlo\u0303unal la\u0308ksin na\u0308iteks piruka jaoks kiiret karbita\u0308it seeni korjama, mille ka\u0308igus tegin u\u0308he planeerimata tagasi- ja kaks spontaanset vasakpo\u0308o\u0308ret, sest minnes tuli kruusateel vastu teeho\u0308o\u0308vel. Mano\u0308o\u0308vrite ka\u0308igus avastasin Marie Underi isakodu (ta\u0308iesti juhuslikult tagurdasin selle hoovi teeho\u0308o\u0308vli mo\u0308o\u0308dumist ootama) ja ringiga koju tagasi so\u0303ites (kuna vastasel juhul oleks teeho\u0308o\u0308vel teist teeku\u0308lge ho\u0308o\u0308veldades ja\u0308lle vastu tulnud) mulle senitundmata paadisadama ja teoreetiliselt jala ligipa\u0308a\u0308setava laiu (vo\u0303i siis, et laidu teadsin enne ka, see paistab meie oma rannast kohe paremal, aga ligipa\u0308a\u0308suvo\u0303imalustega polnud enne tutvunud) ja terve hulga merilehmi ja silmipimestavaid vaateid."}, {"text_idx": "#000018", "text": "Aga ko\u0303ige selle juures on ikkagi tore o\u0303htul (mis saabub nu\u0308u\u0308d ju ikka oluliselt varem) kusagilt va\u0308hem vo\u0303i rohkem spontaansetelt vasakpo\u0308o\u0308retelt kodu poole so\u0303ita ja na\u0308ha, et mo\u0303nes naabermajas (noh, paarisaja meetri kaugusel nagu Eestis la\u0308hematele naabritele kombeks) ehavalguses tuled juba po\u0303levad. Noh, et pole ikka pa\u0308ris u\u0308ksikul saarel, kuigi kohati vo\u0303ib siin selline mulje ta\u0308itsa vabalt ja\u0308a\u0308da."}, {"text_idx": "#000019", "text": "Vahel tuleb to\u0303esti selline tunne, et vo\u0303ib-olla peaks suvel tegema ka midagi muud kui Hiiumaale tulema. Facebook teatab, et Need-ja-Need on huvitatud seitsmeku\u0308mnest saabuvast su\u0308ndmusest ja keegi postitab kauni loodusvaate kuppelmaastikust vo\u0303i villa balkonilt Itaalias ja no siis tekib selline mo\u0303te, et kas ei peaks siis ise ka... Aga siis astud pa\u0308rast ku\u0308mnekuulist pausi sisse kohaliku, seletamatult erkrohelist tooni vo\u0303o\u0303batud raamatukogu uksest ja ro\u0303o\u0303mus va\u0308ike vanaproua tervitab sind hu\u0308u\u0308atusega \u201cNa\u0308ed, kellelgi on puhkus alanud!\u201d ja rohkem nagu polegi midagi vaja enda tutvustamiseks o\u0308elda. (Seda ka ei hakka seletama, et ma olen vabakutseline ja mul ei ole puhkust \u2014 on ainult to\u0308o\u0308alaselt va\u0308hem- ja rohkema\u0308revad eluperioodid)."}, {"text_idx": "#000020", "text": "Et siis ko\u0303ik on korras, nii sotsiaalses kui kultuurilises mo\u0303ttes. Et isegi kui vihma sajab vo\u0303i on sitaks ku\u0308lm (nagu ta\u0308na), siis ma\u0308rgatavat puudust millestki ei ole. Ahju saab juba tu\u0308kk aega maja endaga ku\u0308tta (viimasel ajal on mitmed jupid vahetamisse la\u0308inud ja originaaljupid puuriida moodustanud), saunaahju lausa va\u0308a\u0308rispuiduga, mis meil siin maja u\u0308mber to\u0303usvas tempos maha langema kipub, nii et korstnast tuleb o\u0303llekapa ja dz\u030cinntooniku lo\u0303hna. Terrassile hankisin ma sellise tugitooli, kust ei olegi nagu soovi eriti u\u0308les to\u0303usta kui sinna juba hommmikukohvi joomiseks maha istutud sai ja kui seal juba mo\u0303nda aega istutud on, siis ega sealt enam nagu eriti kergesti u\u0308les ei saa ka."}, {"text_idx": "#000021", "text": "Ja no sotsiaalsest ku\u0308ljest ra\u0308a\u0308kides, siis ega eriti ei ole olnud sel suvel ka vo\u0303imalust ennast u\u0308lema\u0308a\u0308raselt isoleerituna tunda. Esiteks tundub, et loomi ja muid elusolendeid kotib u\u0308ha va\u0308hem see, et inimesed ka siin saare peal tegutsevad ja oma asja u\u0308ritavad ajada. Alustades sellest, et terve suve esimese poole oli a\u0308mblik igaks jumala hommikuks teinud vo\u0303rgu risti u\u0308le va\u0308lipeldiku istumiseaugu, hoolimata sellest, mitu korda teda suure kaarega peldikust va\u0308lja visatud sai. Kohalike o\u0303uea\u0308mblike vastu on mul u\u0308ldiselt suur su\u0308mpaatia, mo\u0303nikord nad lihtsalt kipuvad siin oma niigi suhteliselt laiu volitusi u\u0308letama."}, {"text_idx": "#000022", "text": "Auto eest ja tagant on la\u0308bi tormanud lugematul hulgal pudulojuseid, sarvedega ja sarvedeta kitsi, oravaid, rebaseid ja u\u0308ks o\u0308ine siil, kes arendas oma olematu jalapikkuse juures va\u0308ga muljetavaldavat tempot. Kahe rebasega saavutasin ka otsese silmsideme, u\u0308hega neist siis kui auto pidurilitsumise ja\u0308rel temast umbes 40 sentimeetri kaugusel pidama sain. Tema silmavaates peegeldus ta\u0308pselt seesama \u201cNo kuulge!\u201d emotsioon, mida mina tundsin. Juunis olin u\u0308hekorra esiti suht veendunud, et na\u0308en ka\u0308nguru eemale kalpsamas, aga sain siis ka ise aru, et hoolimata ha\u0308mmastavast va\u0308lisest sarnasusest on to\u0303ena\u0308oliselt tegemist siiski ja\u0308nesega. Ja\u0308neseid na\u0308gin viimati sellistes kogustes too talv selle sajandi koidukumas kui ma Po\u0303hja-Haagas Helsinki u\u0308likooli u\u0308hikas elasin ja nad varahommikuti mu akna taga suuri pru\u0308gikaste revideerimas ka\u0308isid. Ja no nii la\u0308hedalt kui sel suvel siin, ei o\u0303nnestunud mul nendega ka tooaeg kokku puutuda. Sest juuli lo\u0303pus tulin parasjagu ujumast, keerasin u\u0308mber nurga hoovi ja..."}, {"text_idx": "#000023", "text": "No karjusin jah, noh. Konkreetsemalt, hu\u0308u\u0308atasin \u201cIssand!\u201d, sest mul to\u0303esti puudus varasem kogemus ta\u0308ie hooga ja suure mu\u0308dinaga minu suunas jooksva ja\u0308nesega."}, {"text_idx": "#000024", "text": "Hiliskevadel silkas minu silme ees terrassi alla ka suhteliselt algaja va\u0308limusega nugis, mis andis aimu sellest, et veidi aja pa\u0308rast tuleb ilmselt ja\u0308lle u\u0308hendust vo\u0303tta ha\u0308rraga, kellel on saanud juba traditsiooniks igal kevadel meil siin katust fluffimas ka\u0308ia. Ennetavalt vo\u0303ib o\u0308elda, et paar pa\u0308eva tagasi tekkis to\u0303esti vajadus katusemehega u\u0308kshetk ja\u0308llegi u\u0308hendust vo\u0303tta. Samas tuleb tunnistada, et kui esimesel aastal pa\u0308rast uue katuse valmimist ajasid need nugiste katusesse auguna\u0308rimise katsetused mind sitaks na\u0308rvi, nii esteetilistel kui finantsilistel po\u0303hjustel kui puhtalt niitvast ohvritundest ja eelmisel aastal vo\u0303ttis vahepeal a\u0308ratasandatud katuse uuesti u\u0308lesraadamine ka nagu va\u0308ikestviisi ropendama, siis seekord ei suutnud ma hommikul katuses tuttavaid pu\u0308stisi ko\u0303rretuuste na\u0308hes erutuda oluliselt rohkem kui o\u0303lakehituseks vajalik. Sellesmo\u0303ttes, et tellisin endale netipoest ema poolt va\u0308ljaguugeldatud nugisepeletamise vurtsu ikka a\u0308ra ja vurtustasin sellega need kohad ta\u0308is, kuhu ulatusin. Aga kolm aastat katusevaatlusi on tekitanud teatava perspektiivi. Ja meelrahu/kahjuro\u0303o\u0303mu tekitamiseks vo\u0303in vahepeal ka\u0308ia vaatamas naabrimehe koledat rookatust, millest on sel hooajal terve vintskapialune va\u0308lja libisenud."}, {"text_idx": "#000025", "text": "Ha\u0308rrade nimekiri, kes siit spetsiifiliste u\u0308lesannete ta\u0308itmiseks aegajalt la\u0308bi astuvad, tundub ta\u0308ienevat iga aastaga. Sel aastal na\u0308iteks ka\u0308isid kaks tu\u0308kki sauna katust vahetamas, to\u0303stsid selleks tarbeks sauna ku\u0308ljes kasvava tohutu viinapuu katuselt maha ja asetasid ta ku\u0308lgepidi la\u0308bi o\u0303hu majast sauna minevale soojaveetorule. Misto\u0303ttu ka\u0308is veidi hiljem veel u\u0308ks mees ja vahetas a\u0308ra torud. Neljanda mehe leidis ema jaanipa\u0308eval kohalikust rannast. Vo\u0303i noh, o\u0303igem oleks vist o\u0308elda, et tema leidis ema. Ta oli hilisel jaanihommikul saabunud koos naise ja lapsega randa, jalutas seal ringi, soni peas ja kokteiliklaas ka\u0308es, ja tegi erinevate inimestega juttu. Pa\u0308rast seda kui ta oli palumata ja lahkelt a\u0308ra ra\u0308a\u0308kinud kogu oma eluloo ja maailmavaated, said nad kokkuleppele, et ta viib minema meil kolm aastat va\u0308lja peal hunnikus olnud vana katuse roo. Kuhu viis vo\u0303i mis sellega tegi, ei tea. Ja\u0308rgmisel na\u0308dalal tuleb veel u\u0308ks, korstnaid pu\u0308hkima."}, {"text_idx": "#000026", "text": "Aga ei, po\u0303himo\u0303tteliselt on ainuke probleem, isegi kui oled teinud teadliku otsuse suve mitte kusagil mujal raiskama hakata, siiski see, et, noh, jube ruttu saab otsa. Et just nagu algas ja paar korda oli isegi ta\u0308itsa palav, aga nu\u0308u\u0308d teevad linnud suure pro\u0308o\u0308kamise saatel juba kolmnurgaharjutusi ja pihlakad on punased. Mulle ei olegi tingimata vaja, et pa\u0308ike lagipa\u0308he lajataks, tahaks lihtsalt, et mu suvi kestaks kauem kui see kaks na\u0308dalat, mis mul Euroopa Liidu to\u0308o\u0308graafiku ja kohalike geograafilisklimaatiliste eripa\u0308rade vahelt va\u0308lja pigistada o\u0303nnestub. Misto\u0303ttu kaalun siin to\u0303siselt minna va\u0308lisreisile na\u0308iteks septembri lo\u0303pus, perioodil, mis on siinkandis tihtipeale tuntud kui \u201csitt ja perse\u201d, mitmel pool mujal Euroopas (ja va\u0308hemalt u\u0308he kogemuse ja\u0308rgi ka na\u0308iteks Uus-Inglismaal) aga kui \u201chooaja lo\u0303pp.\u201d Mul u\u0308ldiselt ei ole kohalikule kliimale liiga palju pretensioone, mulle meeldib villastes sokkides ja tekkikeritult teleka ees teed juua sama palju kui igale teisele kapiromantikule, aga kas oleks to\u0303esti liiga palju palutud, et siin ka oleks septembri lo\u0303pp tuntud kui \u201chooaja lo\u0303pp\u201d?"}, {"text_idx": "#000027", "text": "Nagu na\u0308ete, ei ole ma u\u0308lema\u0308a\u0308raselt hakanud ta\u0308helepanu po\u0308o\u0308rama sellele, et minu eelmisest blogisissekandest on mo\u0308o\u0308dunud rohkem kui aasta, sest noh, mulle tundub nagu oleks ma seda juba kunagi varem teinud ja ei taha ennast liialt kordama hakata. Loodetavasti siis ja\u0308rgmine varem kui aastapa\u0308rast, aga ma lubama midagi igaks juhuks ei hakka."}, {"text_idx": "#000028", "text": "Ko\u0303ik siin ra\u0308a\u0308givad, et mida nad Eestile su\u0308nnipa\u0308eva puhul kingivad (mul u\u0308ks kolleeg na\u0308iteks u\u0308tles, et tema viskab a\u0308ra 100 asja \u2013 oli va\u0308idetavalt paar na\u0308dalat tagasi juba kuueku\u0308mneni jo\u0303udnud). Ma siis kingin blogipostituse. Vo\u0303ite arhiivist ise vaadata kuivo\u0303rd haruldase ja eksklusiivse kingitusega on tegu. Teatavat pakilisust (ja isamaalisust) lisab sellele ko\u0303igele praegu asjaolu, et ma kuu alguses lubasin Sandrale, et mingi ta\u0308iega veebruaris vo\u0303tan ennast kokku ja blogin, eestikas! Ja noh, veebruar, teadagi, ei ole ju prokrastineerjate suhtes kuigi soodus kuu."}, {"text_idx": "#000029", "text": "Niisiis, paanikapostitus, millest erilist koherentsust oodata ehk ei maksa. Aga eks ma asun tru\u0308kkima ja vaatame, mis va\u0308lja tuleb."}, {"text_idx": "#000030", "text": "Teate seda tunnet, kui on nii palju erinevaid asju, mida peaks tegema, et ei suuda u\u0308htegi neist isegi alustada? Isegi neid asju, mida meeldib ja tahaks teha? Peamiselt sellepa\u0308rast, et siis oleks kogu aeg su\u0308u\u0308mekas nende vastikute asjade pa\u0308rast, mida peaks tegema, aga ei tee? Ei? Ju siis olen mina ainuke."}, {"text_idx": "#000031", "text": "Teisipa\u0308eva hommikul mul na\u0308iteks algas kodus remont. Ei midagi drastilist, lihtsalt va\u0308ike iluravi. Selleks tarbeks pidin ko\u0303ikides tubades asju koomale panema \u2013 u\u0308lesanne, mille muutis oluliselt kergemaks asjaolu, et ta\u0308itsa mitmed asjad on mul siiamaani aastatagusest Hollandi-ko\u0303rvalepo\u0303ikest lahti pakkimata. See oli po\u0303himo\u0303tteliselt nii tu\u0308lgastav u\u0308lesanne, et kui ehitaja-Igor eelmisel pu\u0308hapa\u0308eval emale helistas ja kurtis, et ta on ja\u0308a\u0308nud haigeks ja to\u0308o\u0308de algus nihkub seeto\u0303ttu na\u0308dala vo\u0303rra edasi, tundsin ma teise inimese terviseha\u0308dade pa\u0308rast u\u0308levoolavat, siirast ja lapselikku ro\u0303o\u0303mu."}, {"text_idx": "#000032", "text": "(Igor helistas emale sellepa\u0308rast, et meil on temaga selline keelebarja\u0308a\u0308r, mille u\u0308letamiseks on vaja visuaalset kontakti. Igor on kunagi eesti keelt o\u0303ppinud ku\u0308ll ja selle va\u0308idetavalt isegi ta\u0308iesti rahuldavalt selgeks saanud, aga u\u0308ldise keelepraktika puudumisel on sellest ta\u0308naseks talletunud ainult sellised so\u0303nad nagu \u201epahtel\u201c ja \u201eredel\u201c. Mind aitab peamiselt rahvusvahelises keskkonnas omandatud oskus noppida igast keelest va\u0308lja maksimaalne arusaadav ja sellest parim vo\u0303imalik pusle kokku panna. Minu ja Igori suhtluses viib ko\u0303ik see po\u0303himo\u0303tteliselt selliste stseenideni nagu see interpretatiivne mesilastants, millega ma teisipa\u0308eva hommikul u\u0308ritasin talle selgeks teha, milline on minu parkimiskoht maja ko\u0303rval to\u0303kkepuuga parklas.)"}, {"text_idx": "#000033", "text": "Teisipa\u0308eva varahommikul igatahes ulatasin Igorile korterivo\u0303tme ja parklapuldi ja lahkusin ise rahulolevalt paariks pa\u0308evaks Bru\u0308sselisse. Kiire ko\u0303rvalepo\u0303ikega ema juurde, et viia sinna oma voodiriided, mille ma paunana oma voodist o\u0303lale haarasin. Teoreetiliselt vo\u0303iks praegusel eluhetkel olla Bru\u0308sselil Tallinna ees mitmeid eeliseid, sest noh, lisaks sellele, et ei pea u\u0308les a\u0308rkama selle peale, et proua maaler Svetlana redeli otsas ko\u0303lkudes mu voodi kohal lage va\u0308rvib (\u201eIsvinitje\u201c), vo\u0303iks ju arvata, et siin on ka klimaatiliselt soodsam. Ta\u0308na hommikul jo\u0303llitasin muidugi hotellivoodis telefoniekraani, mis teatas suht tundetult, et va\u0308ljas on -7C (realfeel -9C) ja ei osanud muud kui pomiseda \u201eoh, fuck me\u201c. Hell has frozen over, o\u0308eldakse vist selle kohta. Vo\u0303i \u201eBeast from the East\u201c nagu u\u0308tlevad britid."}, {"text_idx": "#000034", "text": "Samas, eile pa\u0308rastlo\u0303unal, kui ma ta\u0308nava a\u0308a\u0308res oma kohvrile toetusin ja tolleltsamalt telefoniekraanilt ku\u0308mmekond minutit ja\u0308lgisin, kuidas Taxify-Toivo mo\u0308o\u0308da Veerenni asulat u\u0308ha meeleheitlikumana ja lootusetumana na\u0308ivaid silmuseid, poognaid ja po\u0303ikeid teeb, oleks see -7C ilmselt puhas o\u0303nnistus tundunud. (Vahepeal vo\u0303tsin korraks hulljulgelt kinda ka\u0308est ja vaatasin ilmaa\u0308ppi, mis edastas ta\u0308iesti absurdsena na\u0308ivat informatsiooni \u201e-15C, realfeel -31C\u201c.). U\u0308ritasin Toivole ka helistada, et teda vo\u0303imalusel no\u0303u ja jo\u0303uga aidata, aga kuuel juhul seitsmest ta ei vo\u0303tnud vastu. U\u0308kshetk na\u0308gin iseloomuliku rohelise tagumikuga autot saja meetri kaugusel ta\u0308nava otsas ka no\u0303utult mo\u0303neks hetkeks seisatavat, aga siis pani Toivo autole ja\u0308lle ha\u0308a\u0308led sisse ja kadus vastassuunas."}, {"text_idx": "#000035", "text": "Vahepeal oli mulle saabunud SASilt kiri selle kohta, et nad on mu lennu tu\u0308histanud ja mind u\u0308mber broneerinud poolteist tundi hiljem va\u0308ljuvale lennule. Igas muud olukorras oleks see ta\u0308hendanud, et ma tu\u0308histan takso ja suundun tunnikeseks tagasi tuppa. Aga kuna Toivo eepilised seiklused Veerenni asulas (mille igale hetkele olin kaardirakenduse kaudu kaasa elanud) ei ja\u0308tnud mind pa\u0308ris tuimaks, siis tundus selline ka\u0308itumine mulle tollel hetkel ebainimlikult julm."}, {"text_idx": "#000036", "text": "Kui Toivo lo\u0303puks mingist u\u0308sna suvalisest suunast kohale purjetas, oli ta arusaadaval kombel kogu maailma peale su\u0308damest solvunud ja valmis ametit lo\u0303plikult maha panema. U\u0308ritasin hetkeks tema ta\u0308helepanu juhtida sellele, et sellistes situatsioonides vo\u0303ib telefoni ka\u0308epa\u0308rast hoidmine kasulikuks osutuda, aga ta vaatas mulle sellepeale otsa nagu ma oleks tema kassi pihta noolema\u0308ngu ma\u0308nginud, nii et ja\u0308tsin selle teema po\u0303hjalikumalt ka\u0308sitlemata. Lennujaama so\u0303itsime pinevas vaikuses, aga kohale jo\u0303udes ku\u0308sis ta mu ka\u0308est siiski allaandnud toonil, et kas ma u\u0308ldse tahan selle reisikogemuse eest midagi maksta."}, {"text_idx": "#000037", "text": "Hotellis oli rakendatud uudset lahendust kliimaku\u0308simusele (ilmselt siis nii sise- kui va\u0308li-) \u2014 radikas oli po\u0303hjas ja aken oli lahti. Ilma villaste sokkideta uinumine tundus vo\u0303imatu, misto\u0303ttu pidin enne magamaminekut endale sokid kuduma. Ma su\u0308gisel juba u\u0308hed kudusin, millega olin nii sitaks rahul, et kudusin samasugused ka Sandrale ja emale, aga u\u0308leeelmisel na\u0308dalal ja\u0308tsin nad hommikuha\u0308mus siinsamas hotellis kohvrisse panemata. Eelmisel na\u0308dalal ku\u0308sisin igaks juhuks ja\u0308rele ega nad neid pa\u0308rast minu lahkumist ei leidnud. See oli ja\u0308llegi u\u0308ks huvitav vestlus, sest leidis aset kahes keeles kolme inimese vahel, kellest keegi ei ra\u0308a\u0308kinud oma emakeeles (mistap maroko-pa\u0308ritolu Adil vaatas minu ja\u0308relepa\u0308rimise peale kohe alustuseks mulle su\u0308gavalt kahtlustava pilguga otsa \u2014 mo\u0303te sellest, et mingid sokid on kellelegi nii olulised, et neid na\u0308dal hiljem taga otsida tundus talle nii absurdne, et ta eelistas uskuda, et tema keeleoskus on teda alt vedanud), aga lo\u0303puks ilmus keskealine moldovalannast majapidaja va\u0308lja u\u0308he leitud sokiga. Adil, kes ka varem on silma paistnud huvitavate o\u0303huaukudega mo\u0303ttelennus, ku\u0308sis selle peale minu ka\u0308est ta\u0308iesti siiralt ja aupaklikult, et kas ma olen kindel, et neid oli kaks. Vaatasin hetkeks so\u0303natult teda, seeja\u0308rel oma jalgu (mida oli endiselt kaks) ja u\u0308tlesin, et jah, u\u0308sna kindel."}, {"text_idx": "#000038", "text": "Niisiis, nu\u0308u\u0308d on blogipostituse tru\u0308kkimisega seoses edukalt va\u0308lditud va\u0308hemalt kolme pakilise tegevuse teostamist. Aga olgu nu\u0308u\u0308d siis ka laiemalt kinnistunud see teadmine, et kui ma u\u0308tlen \u201ceestikas\u201d, siis ma seda ka mo\u0303tlen."}, {"text_idx": "#000039", "text": "Kaevasime Troonipa\u0308rijaga terve hommiku oma kesklinna po\u0303llumaad. Nagu asjasse pu\u0308hendatud lapsed ikka, oli ta va\u0308ga suur abiline. Kaevas suure augu nagu minagi (mina panin sinna auku maapirnimugulaid, tema kaevas ka u\u0308he augu, esialgu selle sama mo\u0303ttega, hiljem osutus see hoopis sissehu\u0308ppamiseauguks), aitas mul ta\u0308iesti tublisti mulla sees valgeid maapirnimugulaid otsida ja ka\u0308is iga natukese aja tagant pange seest maapirne selleks ettena\u0308htud auku a\u0308ra kallamas. Siis ta istus omatehtud augu pervele ja... vo\u0303ttis oma ma\u0308rgade mullaste kinnastega lihtsalt selle pildiloleva taime lehest kinni ja ja\u0308ras a\u0308ra oma mitu lehte hoolimata sellest, et need olid a)mullased, b)mo\u0303rud ja c)selle taime mitte so\u0308o\u0308giks mo\u0303eldud osa. Mo\u0303tlesin, et ku\u0308llap loodus teeb oma korrektuure ja tal on ka vitamiinivajadus nagu kassidel, kes muru tahavad su\u0308u\u0308a. Kusjuures alles siis ma avastasin, et meil on aiamaal u\u0308ldse Bru\u0308sseli kapsa taimed (need mugulad seal varre ku\u0308ljes ehk tulevad tuttavad). Igatahes va\u0308itis Troonipa\u0308rija sealjuures, et ta on hea dinosaurus, kes so\u0308o\u0308b puu lehti."}, {"text_idx": "#000040", "text": "See asi pani mo\u0303tlema mind igasuguste asjade peale... Aga ko\u0303ik taandub sellele, mis pole ilmselt enamikele mu la\u0308hituttavatele mingi uudis \u2013 I am obsessed with food!"}, {"text_idx": "#000041", "text": "Mul ei ole siinjuures ra\u0308a\u0308kida mingit lugu oma lapsepo\u0303lvest, kuidas ma ma\u0308letan IGAVESTI, kuidas ma kirega ja\u0308lgisin oma esivanemaid mingit rooga tegemas vo\u0303i kuidas ma enneolematult varakult hakkasin iseseisvalt su\u0308u\u0308a tegema vo\u0303i... Ei, ta\u0308iesti tavaline tulin-koolist-panin-juustu-kets\u030cupiga-saiale-ja-tegin-mikrouunis-soojaks. U\u0308likooli ajalgi so\u0303in ma ta\u0308iesti klassikalisi odavtoite. Muidugi oli (siiani ju tegelikult) terve minu elu au sees kella kuuene o\u0303htuso\u0308o\u0308k ja minu isa kokanduslikud vo\u0303imed tekitasid aukartust mitmetes ring- ja po\u0303lvkondades (hoolimata sellest, et tema ampluaas oli ca 10 klassikalist rooga) ehk siis et vo\u0303iksin tugevaimaks sidemeks toiduga pidada teatud mo\u0303ttes oma isa."}, {"text_idx": "#000042", "text": "Ta\u0308na on igatahes nii, et ma terve pa\u0308eva kas: teen to\u0308o\u0308 juures su\u0308u\u0308a, mo\u0303tlen, mida to\u0308o\u0308 juures ku\u0308psetada, vaatan internetist retsepte ja/vo\u0303i videosid, mo\u0303tlen, mida kodus su\u0308u\u0308a teha, teen terve u\u0308leja\u0308a\u0308nud pa\u0308eva kodus su\u0308u\u0308a, korjan midagi mullast so\u0308o\u0308giks, ku\u0308lvan vo\u0303i teen ms aiato\u0308o\u0308d, mo\u0303tlen, millisesse restorani/kohvikusse minna, mo\u0303tlen, mida poest su\u0308u\u0308a osta, ka\u0308in poes su\u0308u\u0308a ostmas, teen toidupilte, ra\u0308a\u0308gin klientidega vo\u0303i to\u0308o\u0308kaaslastega toidust, ra\u0308a\u0308gin so\u0303pradega toidust, ra\u0308a\u0308gin erinevates toiduportaalides toidust... Vo\u0303ib-olla mo\u0303istsite juba."}, {"text_idx": "#000043", "text": "Ja nu\u0308u\u0308d kui ma la\u0308htun ta\u0308iesti uutmoodi menu\u0308u\u0308st, on see toidumaailm end kuidagi erakordselt avanud. Millised tohutud ja lo\u0303putud vo\u0303imalused so\u0308o\u0308gitegemiseks. Mu keha on vo\u0303o\u0303randunud loomsest toorainest ja seeto\u0303ttu muutunud palju vastuvo\u0303tlikumaks igasugustele uutele maitsetele, ma pole enam pooltki nii kammitsetud. Ma ei oleks kunagi uskunud, et lisaks eetilistele teemadele, on taimsel toidul nii tohutu jo\u0303ud igasugusele enesetunnet ja elukvaliteeti parandavates aspektides. Ma tahaks lihtsalt nii va\u0308ga, et ko\u0303ik mu u\u0308mber saaksid aru kui vabastav see tunne on. Ma isegi ei eita, et mul on natuke tunne nagu oleksin ma kuidagi iseeneslikult mingisse su\u0308gavasse usku la\u0308inud, aga kuna selle usu uskumisel ei ole mitte u\u0308htegi negatiivset tulemit ja just vastupidi, siis miks mitte sellistsorti usus ku\u0308kitada."}, {"text_idx": "#000044", "text": "Antagu mulle andeks, et ma tegelikult ei plaaninud sugugi sellest ja\u0308lle ra\u0308a\u0308kida. Samas ega ma ta\u0308pselt oma to\u0303elist jutu mo\u0303tet ka ei tea o\u0308elda. Muuseas ko\u0303ik eelmised lo\u0303igud on kirjutatud vaid mo\u0303ned na\u0308dalapa\u0308evad tagasi ja nii uskumatu kui see ka pole, on ta\u0308naseks terve hoov mattunud tohutult su\u0308gava lume alla (uskumatu sellepa\u0308rast, et mo\u0308o\u0308dunud aastal saime Ha\u0308rraga esimest korda lund aastavahetusel \u2013 ja see oli Istanbulis!). Veetsime ja\u0308lle Troonipa\u0308rijaga mitu tundi o\u0303ues, seekord hoopis lund rookides. Otsustasin seekord teha talle sinna vo\u0303imsa liuma\u0308e. Varsti tooge oma lapsed meie lumemaale! Vo\u0303i noh, ei pea varsti. Sest seda jubedust jagub nii oma pooleks aastaks veel. Kui olin hooviga lo\u0303petanud ja selja taha tehtud to\u0308o\u0308d vaatasin, siis na\u0308gi see va\u0308lja selline, et noh, kas hakkan otsast peale!? Aga see selleks. Maapirnid sain ku\u0308ll u\u0308limalt napilt maast va\u0308lja..."}, {"text_idx": "#000045", "text": "Igatahes! To\u0303mban tuimalt sellel sisutul postitusel otsad kokku lihtsalt selleks, et see teema kord lukku panna. Loodan veel mo\u0303nikord siia sattuda... Tsau ja bon appetit (nagu ma mo\u0303ni na\u0308dal tagasi Hollandis silla pealt hu\u0308u\u0308dsin eriti tsillilt paadiga kanalis ha\u0308ngivale seltskonnale, kes parasjagu kerget einet imekauni Leideni kesklinnas vo\u0303tsid ja mulle prantsuse keeles ka vastasid)!"}, {"text_idx": "#000046", "text": "Sannu, mis va\u0308rk selle veganlusega sul on?"}, {"text_idx": "#000048", "text": "Pu\u0308hapa\u0308evao\u0303htune burks. Sibulamoosi, ku\u0308u\u0308slauguse soja-ketshupikastme ja punastest ubadest ja maapirnist tehtud kotleti ja va\u0308rske kraamiga."}, {"text_idx": "#000049", "text": "Need on karmid faktid. Ja ma tean, et olen lihtsalt u\u0308ks nendest ja\u0308rjekordsetest, kes seda juttu ra\u0308a\u0308gib. Et mul on mingi \u201choog\u201d peal. Vo\u0303i, et see on \u201cma\u0308ng\u201d nagu u\u0308ks mu esivanematest u\u0308tles. Mul on tegelikult palju minna, sest ma olen ikkagi see inimene, kes kiire suhkru ja rasva ja\u0308rele januneb ja minu u\u0308mber on palju inimesi, kes sellele voli annavad. Teadmatus on o\u0303ndsus ju, eksole. Ma ei ole lo\u0303puni vegan (kuigi eelistaksin olla) ja ma ei saa pead anda kui kaua ma jaksan seda joont hoida, aga ma tean, et midagi on minus igaveseks muutunud. Ja ma tahan vo\u0303tta oma kohta siin ilma peal vo\u0303imalusena, mitte o\u0303igusena, sest nii usun ma ka ko\u0303ikide teiste Maal elavate olendite kohta."}, {"text_idx": "#000050", "text": "Internet on ko\u0303ikide vo\u0303imaluste koht. Sestap, sellele, kes selle tekstiga on siiani jo\u0303udnud, siis vo\u0303ib-olla pu\u0308sib tal mo\u0303ttes ku\u0308simus, MIKS ikkagi hakata veganiks, annan ma video, mille teisel minutil ma ise na\u0308iteks kraanid valla lasin (sel hetkel ei na\u0308idatud u\u0308htegi looma ega kuritarvitatud tegelast). Aga osalt kindlasti ka seeto\u0303ttu, et Troonipa\u0308rija mind vasttabanud nohuga kogu o\u0308o\u0308 u\u0308leval hoidis."}, {"text_idx": "#000051", "text": "P.S. Ta\u0308iesti \u201clambist\u201d need asjad mind ka ei tabanud. Loomadele hakkasin to\u0303tisemalt mo\u0303tlema kui kutsekas o\u0303ppides hakkasin temaatikaga kokku puutuma. Ja seda mitte ta\u0308nu stampharidusele, vaid ta\u0308nu seminaridele, kus o\u0303pilased ise pidid kogutud infost ettekandeid tegema. Kuid loomaeetika oli tegelikult kaalukausil no\u0303rgim koht. Ku\u0308simus on ikkagi o\u0308koloogilises jalaja\u0308ljes, aga EELKO\u0303IGE meie endi tevistes. Ko\u0303ik muu haakub lihtsalt kokku ja po\u0303hiliseks po\u0303hjuseks on lihtne vastus: sest nii on lihtsalt o\u0303ige!"}, {"text_idx": "#000052", "text": "Ilmselt on mo\u0303istlik seda postitust niimoodi lakooniliselt alustada."}, {"text_idx": "#000053", "text": "Alustuseks kolisin ma va\u0308lja oma kolmetoalisest 65m2 kesklinnakorterist, kus ma olen 7 aastat elanud. Vo\u0303i noh, u\u0308tleme, et ma kolisin oma isikliku elu sealt va\u0308lja. Aga sellest ta\u0308itsa piisas (nagu iga inimene, kes kunagi kusagilt va\u0308lja kolima on pidanud ilmselt valuliselt ha\u0308sti teab). Sellesmo\u0303ttes, et juuksuri juures tuli just jutuks, et kuna ma ei ole oma telekat kuude kaupa sisse lu\u0308litanud, siis ma ei saa enam pa\u0308ris kindel olla, kas see to\u0308o\u0308tab (ja a\u0308rgu muretsetagu, ma ei ole u\u0308ks nendest \u201cmeie pere loeb teleka vaatamise asemel ku\u0308u\u0308nlavalgel raamatuid\u201d snoobidest, ma lihtsalt kasutan telekavaatamiseks peamiselt arvutit \u2014 samas, ma sain ta\u0308na just eelmise kuu elektriarve, mille valguses (hah!) on ku\u0308u\u0308nlavalgel raamatulugemise ideel teatavat jumet), aga vanasti kui seda siiski aegajalt juhtus, sattusin ma kanalite vahel klo\u0303psutades mo\u0303nikord TLC saatele \u201cHoarders\u201d ja pa\u0308rast mo\u0303ningast o\u0303o\u0303vastuses ekraanijo\u0303llitamist sain rahulolevalt endale kinnitada, et hoolimata teatavatest tendentsidest on minu korter siiski veel sellisest olukorrast kaugel. Nu\u0308u\u0308d sahtlitest vanu kosmeetikana\u0308idiseid ja su\u0308learvuteid va\u0308lja loopides ei saanud ma selles siiski enam nii kindel olla. (Telekas to\u0308o\u0308tab \u2014 lu\u0308litasin selle sisse, et teada saada, milliste pakettidega ma liitunud olen ja see oli loomulikult TLC peal; viimasest korrast on see kanal saavutanud uue taseme, sest parasjagu oli eetris keskmises su\u0308nnitusfaasis naiste ma\u0308luma\u0308ng.)"}, {"text_idx": "#000054", "text": "Siinkohal tahaksin veidi pikemalt peatuda teemal \u201cProkrastineerimine kui to\u0303sine ja ohtlikult alata\u0308htsustatud haigus\u201d. Kus on kliiniline ravi ja toetusgrupid? Ma olen kindel, et prokrastineerimine rikub elusid ja lo\u0303hub perekondi, va\u0308hemalt samal tasemel kui alkoholism ja keskeakriisid. Ma ei imestaks, kui selguks, et prokrastineerimine tapab. See on selline maagiline allaka\u0308iguspiraal \u2014 mida kauem sa millegi tegemist edasi lu\u0308kkad, seda raskem on sellega peale hakata, seda rohkem su enda vo\u0303imetus sulle ajudele ka\u0308ib. Vo\u0303ib-olla on vo\u0303imalik olla ro\u0303o\u0303mus, su\u0308u\u0308mepiinadeta prokrastineerija, aga mina kindlasti selliste hulka ei kuulu. Asjade a\u0308rategemine on u\u0308heksaku\u0308mne kaheksal juhul sajast kordades kergem kui elada selle teadmistekoormaga, et mis ko\u0303ik veel tegemata on. Ja samas, sellest ta\u0308iesti teadlik olemine ei muuda mitte muffigi. Isegi asjaolu, et 24 tunni pa\u0308rast va\u0308ljub lennuk muudab suht va\u0308he, sest kogenud prokrastineerija aju suudab seda to\u0303lgendada kui \u201csul on veel 24 tundi aega hullunult tegutseda\u201d, mitte kui \u201c18 tundi prokrastineerimist + 4 tundi hullunult tegutsemist + 1 tund muude tegevuste vahele hajutatult a\u0308gisedes looteasendis lamamist ja suitsiidimo\u0303tteid + 1 tund lennujaamas hu\u0308steerilist analu\u0308u\u0308simist, mis ko\u0303ik ja\u0308i tegemata vo\u0303i maha\u201d."}, {"text_idx": "#000055", "text": "Mis kesklinna korterist edasi saab? Sellekohane teadaanne on tulemas. Watch this space."}, {"text_idx": "#000056", "text": "Kuhu ma kolisin? 21m2 konteinerisse."}, {"text_idx": "#000057", "text": "Hea ku\u0308ll, la\u0308heneme siis niipidi, et ma kolisin Haagi linna Hollandis (kuigi enamuse aega olen senini veetnud Leidenis). Kolisin peamiselt selle to\u0303ttu, et sai. Et ka\u0308ia natuke veel koolis (eelmine aasta na\u0308itas, et see mo\u0303jub ajule ha\u0308sti), elada natuke teistsugust elu ja samas lu\u0308hendada ma\u0308rkimisva\u0308a\u0308rselt oma to\u0308o\u0308teed (Bru\u0308ssel on siit poolteist tundi rongiso\u0303itu, Eestist, teadagi, lo\u0303ppematu klaustrofoobne teekond). Pluss, noh, Euroopa Liit patsutas o\u0303lale ja andis taskuraha kaasa. Ehk siis, jah, kord dekaadi jooksul peab inimene ikka Erasmus-tudeng olema. Misto\u0303ttu ka see 21m2 konteiner. Ehk siis u\u0308hiselamu. Mis koosneb u\u0308ksteise otsa laotud suurtest metallkonteineritest, u\u0308hes otsas va\u0308lisuks, teine ots u\u0308leni aken. Peenem oleks ilmselt o\u0308elda, et tegemist on stuudio-tu\u0308u\u0308pi eluruumiga. Noh, et ma ei pea o\u0303htul koju tulles muretsema selle pa\u0308rast, kas 18-aastane va\u0308rskelt oma seksuaalsuse avastanud narikaaslane on endale pubist, loengust vo\u0303i supermarketist kellegi leidnud vo\u0303i mitte."}, {"text_idx": "#000058", "text": "Nagu Inglismaalt pa\u0308rit klassikaliste keelte magistrant Ben (na\u0308eb ta\u0308pselt selline va\u0308lja ka \u2014 plisseerkrae perioodi Blackadderi teemaline t-sa\u0308rk pruuni triiksa\u0308rgi all ja ko\u0303vasti eneseiroonilist huumorit) paar o\u0303htut tagasi u\u0308tles, kui ta vanemad peaksid ku\u0308sima, et noh, milline see Holland siis on, siis saaks tema oma pooleteisena\u0308dalase kogemuse po\u0303hjalt o\u0308elda, et ta\u0308pselt selline nagu ko\u0303ik ette kujutavad \u2014 hoomamatu hulk kanaleid ja jalgrattaid ja o\u0303rn ever-present kanepiho\u0303ng ko\u0303ige kohal."}, {"text_idx": "#000059", "text": "Liikluskorralduslik hierarhia on selline, et ko\u0303ige ko\u0303rgemal kohal troonib jalgrattur. Ko\u0303ige madalamal kohal on autojuht, mis tuleb selgelt va\u0308lja ka sellest, et va\u0308hemalt su\u0308dalinnas ei ole mitte u\u0308htegi valgusfoori. Mootorso\u0303idukite juhid on ilmselt orienteerunud sellele, et igal suvalisel hetkel teeb va\u0308hemalt kolm jalgratturit endast parimat, et neile vo\u0303imalikult ootamatult rataste alla viskuda. Jalaka\u0308ija asub kusagil seal nende kahe vahel (ja on pealegi u\u0308ldjuhul lihtsalt jalgrattur, kes viibib parasjagu u\u0308hel vo\u0303i teisel po\u0303hjusel oma rattast veidi eemal). Kui ko\u0303ik osapooled teavad oma kohta ja on ta\u0308ie mo\u0303istuse juures, siis peab jalgrattur liikluses po\u0303himo\u0303tteliselt kartma ainult teist jalgratturit. Eriti selliseid minusuguseid, kolmanda pa\u0308eva omasid, kes vahepeal ikka natuke u\u0308ritavad ku\u0308lje pealt sisse so\u0303ita vo\u0303i ette keerata. Oma ilmselgelt u\u0308lemakstud tupsununnu (seesama seal ko\u0303rvaloleval pildil) olen juba hellitavalt Rustbucketiks ristinud. Mo\u0303ningased maalilised roostekolded on nii eeldatavates kui ootamatutes kohtades, kuigi kaugelt petab ta\u0308itsa a\u0308ra ja so\u0303idab ka u\u0308sna meeldivalt sujuvalt. Eesmine porilaud on aja poolt veidi ebastandardse kujuga sepistatud saanud. Millegipa\u0308rast on \u201cBarcelona\u201d peale kirjutatud."}, {"text_idx": "#000060", "text": "Mis puutub sotsiaalsesse ku\u0308lge, siis ma ei usu, et ma oleksin kohanud siin kedagi, kes on rohkem kui 25 aastat vana. Eelmisel na\u0308dalal oli mind pandud orientatsioonigruppi koos umbes ku\u0308mne bakatudengiga, kes ko\u0303ik olid eranditult va\u0308ga nunnud ja toredad (ja o\u0303nneks mitte pa\u0308ris 18-aastased). Ma ei hakanud neid oma vanusega s\u030cokeerima \u2014 mitte, et seal midagi ha\u0308beneda oleks vo\u0303i ma suurt midagi selle koha pealt a\u0308ra teha saaks, aga ega ma isegi pa\u0308ris ha\u0308sti ei osanud sellesse vanusevahesse kuidagi suhtuda. Kui jutuks tuli, u\u0308tlesin, et olen 30+ ja nemad u\u0308tlesid, et to\u0303esti, oleks mulle 28 pakkunud ku\u0308ll. Eelistan vaadata sellele nii, et olen nooruslik (teine variant oleks, et lapsik, eksole). Grupis olevad kaks austraalia poissi ainult toetavad minu juba eelmisel aastal aluse saanud o\u0303elikku-positiivset hinnangut ta\u0308napa\u0308eva noortele meestele. Mo\u0303istlikud, vaimukad, arvestavad ja progressiivsed. Iisraeli tu\u0308druk, kes enne u\u0308likooli minekut oli mo\u0303nda aega so\u0303java\u0308es. Va\u0308ikestviisi pu\u0308romaaniakalduvusega tu\u0308druk Itaaliast, kellel teised teavad juba elava tule la\u0308heduses silma peal hoida. Suurte silmadega ja kergesti erutuv kreeka ts\u030cikk, kes o\u0303pib ku\u0308ll rahvusvahelisi suhteid, aga, nagu eile o\u0303htul baaris lamisedes selgus, ei tee vahet majoritaarsel ja proportsionaalsel valimissu\u0308steemil (mis natuke iseloomustab ka seda, mis on minuarust viga rahvusvahelistel suhetel kui eraldiseisval erialal)."}, {"text_idx": "#000061", "text": "Orientatsioonina\u0308dala programm koosnes peamiselt erinevates Leideni linna parkides muru peal istudes nisutoodete so\u0308o\u0308misest (arvestades siinset la\u0308bivat saiakultust ei saa ma aru, kuidas neil ei ole suuremat probleemi ko\u0303hukinnisusega \u2014 samas muidugi selle puhul ka va\u0308idetavalt kanep aitab), nii et isegi 22-aastased unistasid juba normaalsest so\u0308o\u0308gilauast ja suviko\u0303rvitsatest. Mis mind alguses natuke eksitas, oli see, et suht esimese asjana hommikul kokku saades tuli alati jutuks, et mis me ta\u0308na joome, mis ko\u0303ige to\u0303husam oleks ja kust me seda ko\u0303ige soodsamalt saame. Nu\u0308u\u0308dseks olen ma aru saanud, et see pole mitte niivo\u0303rd fundamentaaleksistentsiaalne tudengiprobleem, mille teravuse ma olen jo\u0303udnud aastatega unustada, kuivo\u0303rd tooni andis u\u0308ks meie grupi juhtidest, siin elavast heal ja\u0308rjel s\u030coti perest pa\u0308rit piltilus tu\u0308tarlaps, kelle puhul ma arvaks, et tegemist on paadunud alkohoolikuga (tema joogivalikuks oli tavaliselt haljas viin, eelistatavalt mingi mahlaga, aga kui seda ei leidu, pole ka hullu), kui ta ei oleks 21-aastane eelmisel reedel bakalaureusekraadi ka\u0308tte saanud psu\u0308hholoogiatudeng (tal on ka vo\u0303rdselt piltilus hollandi poissso\u0303ber, umbes sama vana, kes on selline heast perekonnast sofistikeeritud jo\u0303mm). Laupa\u0308evast saadik pole ta saanud u\u0308leja\u0308a\u0308nud grupiga eriti ha\u0308ngida ja grupi tavapa\u0308rane nivoo on pu\u0308sinud 1-2 o\u0303lle juures."}, {"text_idx": "#000062", "text": "Pu\u0308hapa\u0308evao\u0303htuks u\u0308ritati organiseerida pizzao\u0303htut u\u0308hikas (siin on u\u0308le kahesaja konteineri u\u0308ksteise otsas, aga peaaegu mitte mingisugust sotsiaalset ruumi), mis la\u0308ks vahelduva eduga. Vanuseku\u0308simus oli veel teravam, sest kui orientatsioonigrupp koosnes vahetusu\u0308lio\u0303pilastest, kes olid seega juba natuke u\u0308likoolis ka\u0308inud, siis siin oli terve armee oma bakao\u0303pinguid alustavaid sa\u0308rasilmseid 18-aastasi (peaaegu ko\u0303ik o\u0303pivad eriala nimega International Studies, misto\u0303ttu ka elavad Haagis, sest seda eriala, nagu ka minu oma, o\u0303petatakse Leideni u\u0308likooli Haagi kolledz\u030cis; kokku pidi neid IS inimesi kursusel olema 500 ringis, pfft). U\u0308ks briti ts\u030cikk kirjeldas mulle va\u0308ga pikalt ja nunnult, kuidas ta pidi oma fairy lightside seina saamiseks oma ko\u0303ige ko\u0303rgemad kontsad jalga panema ja voodi peale ronima ja siis haamri puudumisel jalgrattapumbaga naelu seina taguma. Ja mina mo\u0303tlesin, et u\u0308hestku\u0308ljest peaks ko\u0303igi eelduste kohaselt tapeedi taga suht varsti metall vastu tulema ja teisestku\u0308ljest, kas naelte seinatagumine mitte deposiidile halvasti ei pruugi mo\u0303juda. Ei o\u0308elnud muidugi midagi, naeratasin ja noogutasin mo\u0303istvalt. Kui u\u0308ks eksistentsiaalselt sigaretti pahviv skeptilise ilmega tu\u0308tarlaps tutvustas ennast psu\u0308hholoogiatudengina, pidin peaaegu ko\u0303va ha\u0308a\u0308lega naerma hakkama. Cause I\u2019m jaded and old, get it? U\u0308ldiselt olen pidanud noorsooga sammu pidamiseks installeerima omale telefoni rakenduse nimega WhatsApp, kus koondunud u\u0308hikavestlusgruppi pannakse, nagu mulle on mulje ja\u0308a\u0308nud, iga o\u0303htu lihtsalt u\u0308ks number, mis siis su\u0308mboliseerib seda konteinerit, kus antud o\u0303htul on elu keskpunkt. U\u0308ks o\u0303htu tulin na\u0308iteks koju koridoris ko\u0303lava \u201cI Will Always Love You\u201d u\u0308hislaulmise saatel, mis avaldas mulle muljet, sest isegi \u201cThe Bodyguard\u201d film tuli va\u0308lja varem kui enamik neist inimestest su\u0308ndinud on."}, {"text_idx": "#000063", "text": "Ja siis eile la\u0308ksin magistritaseme loengusse lootuses, et ehk seal on va\u0308hemalt mo\u0303ni, kes 30nele la\u0308heneb ja no dice. Elukestev o\u0303pe, my ass. Natuke naljakas oli u\u0308he aine puhul see, et kaks hollandi prouat annavad inglise keeles ainet 16le u\u0308lio\u0303pilasele, kellest 3 ei ole hollandlased (meenutas mulle, kuidas eelpoolmainitud sofistikeeritud jo\u0303mm, kelle inglise keel on va\u0308ga hea, reedeo\u0303htuse s\u030coti-Jenga \u2014 nagu joogipits, mitte nagu rahvus, kuigi ma\u0308ng, mille pakendis oli lisaks puuklotsidele ka neli pitsi, kuulus muidugi s\u030coti tu\u0308tarlapsele \u2014 sessiooni ajal o\u0303udsalt to\u0303husalt ra\u0308ige hollandi aktsendiga inglise keelt ja\u0308rele tegi). Aga ainult naljakas, mitte valus, nagu eelmisel aastal kui mo\u0303ni eesti o\u0303ppejo\u0303ud enesekindlalt inglise keeles loengut andis."}, {"text_idx": "#000064", "text": "Et siis, muidu on ko\u0303ik septembrikuine uus ja tore (kuigi natuke kurnav) ja noh, Holland ja eriti Leiden piltilusad, aga terve mo\u0303istuse sa\u0308ilitamise nimel on mul ilmselgelt aegajalt siiski ha\u0308dasti vaja teha va\u0308ikeseid va\u0308ljaso\u0303ite ta\u0308iskasvanute levialadesse. O\u0303nneks paiknen ma muidugi naeruva\u0308a\u0308rselt heade rongiu\u0308hendustega La\u0308a\u0308ne-Euroopas, nii et see ei tohiks olla kaelamurdev u\u0308lesanne. Ko\u0303ik ta\u0308iskasvanud on loomulikult ka teretulnud siia. Naabritu\u0308druk lubas kummimadratsit laenata kui vaja."}, {"text_idx": "#000065", "text": "Mo\u0303nda aega tagasi tuli u\u0308ks mu (loomulikult meessoost) so\u0303ber lagedale uhkelt deklaratiivse seisukohaga \u201cNaised ei ole vaimukad.\u201d Ilmselgelt ei mo\u0303elnud ta seda pa\u0308ris nii ko\u0303ikeho\u0303lmavalt, talle u\u0308ldse meeldib teha sellesisulisi niitvaid ja provokatiiseid u\u0308ldistusi. Ja pealegi kahtlustan ma, et aastatepikkuse peaaegu ainult naisterahvastest koosnevas kollektiivis to\u0308o\u0308tamise tagaja\u0308rjel on tema definitsioon so\u0303nale \u201cnaised\u201d ehk mo\u0303neti kitsam kui see, mida puhtbioloogiliselt selle so\u0303na all silmas peetakse."}, {"text_idx": "#000066", "text": "Ja ma ei vo\u0303takski tema plo\u0303ksimist niivo\u0303rd to\u0303siselt (kindlasti juba sellepa\u0308rast, et ma tunnen isiklikult mitmeid va\u0308ga vaimukaid naisisikuid, aga lisaks olen mina ise ju ometigi muuhulgas ka naisterahvas ja ma tean, et ma olen vaimukas; po\u0303hjus, miks ma selles nii kindel olen on see, et inimesed, kes ise on vaimukad, on minu kohta seda o\u0308elnud), aga viimasel ajal on mulle ko\u0303rva hakanud veel paari tuttava umbes ta\u0308pselt samasugused seisukohavo\u0303tud. Ilmselt ei peaks olema u\u0308llatav, et ko\u0303ik need inimesed ei ole isegi mitte meesterahvad olnud."}, {"text_idx": "#000067", "text": "Eelpool toodud postulaat on muidugi juba iseenesest totter, aga totter on ka see, millele ta tundub viitavat \u2014 et mehed on vaimukad."}, {"text_idx": "#000068", "text": "Maailmas on massiliselt inimesi, kellel puudub absoluutselt igasugune huumoritaju. Nad kas ei mo\u0303ista u\u0308ldse mingit nalja vo\u0303i siis on see, mida nemad naljakaks peavad lihtsalt nutmaajavalt no\u0303me (heal juhul selles kategoorias, mida inglise keeles kutsutakse dad jokesideks, halvemal juhul on kusagile misogu\u0308u\u0308nse 10-aastase tasemele pidama ja\u0308a\u0308dud; kusagile sinna vahele mahuvad need kuuma o\u0303hku ta\u0308is jobud, kes arvavad, et nende nalja peale ei naerdud, sest publiku intelligents ei ku\u0308u\u0308ndinud selleni \u2014 juhuslikult on need tu\u0308u\u0308bid ka peamised oma naljade u\u0308leselgitajad, tappes sellega to\u0303husalt viimsegi piisa neis peitunud huumorit). Mehi on selliste inimeste hulgas kindlasti va\u0308hemalt sama palju kui naisi. Mis veel hullem, selliseid mehi, kes arvavad, et nad on kohutavalt head naljahambad, aga tegelikult seda u\u0308ldsegi ei ole, on ikka oluliselt rohkem kui selliseid naisi. Ja ma arvan, et me ko\u0303ik oleme no\u0303us, et on maailmas va\u0308ga va\u0308he asju (tekikottide triikimine vo\u0303i teiste inimeste reisipiltide vaatamine on ainukesed, mis mulle meenuvad), mis on tu\u0308u\u0308tumad kui ebavaimukad inimesed, kes endale jube vaimukad ette tulevad."}, {"text_idx": "#000069", "text": "Meeste huumoriu\u0308lemvo\u0303imu to\u0303estuseks on tihtipeale tuldud va\u0308lja argumendiga, et ha\u0308id meessoost standup koomikuid on ma\u0308rkimisva\u0308a\u0308rselt rohkem kui ha\u0308id naissoost standup koomikuid. Mis, olgem ausad, on ilmselt to\u0303si, aga ma keeldun uskumast, et selle peamine ja otsustav po\u0303hjus ei ole asjaolu, et meessoost standup koomikuid on lihtsalt mitu korda rohkem. Mis, ja\u0308llegi, ta\u0308hendab paratamatult ka seda, et halbu meessoost standup koomikuid on hordides rohkem kui halbu naissoost standup koomikuid. Meeste arvulise u\u0308lekaalu po\u0303hjuse va\u0308ljaselgitamine ei no\u0303ua ilmselt raketiteadlast (vt. u\u0308levalpool re: misogu\u0308u\u0308nne 10-aastane)."}, {"text_idx": "#000070", "text": "Ma olen viimasel ajal muu tegevuse taustaks la\u0308bi to\u0308o\u0308tanud pa\u0308ris palju Netflixi Standup Specialeid, nii mees- kui naiskoomikute omasid, ja noh, algusest lo\u0303puni naljakas ei tundunud neist minu jaoks vist u\u0308kski. (Aga ma olen valmis tunnistama, et siinkohal vo\u0303ib olla tegemist ka minu oma u\u0308sna kindlate eelistustega \u2014 mulle meeldib selline to\u0303sisem huumor, igapa\u0308evaelust naeruva\u0308a\u0308rse ja absurdsete seaduspa\u0308rade leidmine, mitte niivo\u0303rd vingus, vihased isased vo\u0303i see ja\u0308medus, mida standup-maailm tundub teineteises va\u0308lja kutsuvat, protsess, mille hoomamiseks soovitan vaadata malbet dokumentaalfilmi \u201cThe Aristocrats\u201d, pa\u0308rast mida ilmselt \u201cLastega kodus\u201d seriaaliga u\u0308les kasvanud avastavad, et nende lapsepo\u0303lv on rikutud. Ja teisest a\u0308a\u0308rest \u2014 laulmine ei ole kunagi naljakas, erinevate ha\u0308a\u0308lte ja aktsentide tegemine peaaegu mitte kunagi ja kui kusagilt mo\u0303ni rekvisiit va\u0308lja vo\u0303etakse, panen ma arvuti kohe kinni. Topeltkiirusel, kui see rekvisiit on mo\u0303ni rohkem vo\u0303i va\u0308hem isetehtud muusikainstrument.) Ja mulle tundub, et standup formaadis on naisterahval kuidagi raskem saavutada seda tasakaalu veidi tu\u0308u\u0308tu ja\u0308meduse (mis on ju ometigi to\u0308o\u0308stusharu standard) ja sellise teatava beibe-poosi vahel (mis ilmselt tungib esile ennast meesfoonist eristamiseks ja peaks vist siis olema vingus, vihase mehe naissoost vaste)."}, {"text_idx": "#000071", "text": "Ku\u0308ll aga vo\u0303tsin ma siin u\u0308kspa\u0308ev, peamiselt novembrikuiste valimiste valguses, terve rea ameerika naiskoomikuid ja\u0308lgida Twitteris (mida ma loen igapa\u0308evaselt, aga kus ma kunagi midagi ei u\u0308tle \u2014 vaadates formaadivalikuid on mul ilmselgelt kuldkala ta\u0308helepanuvo\u0303ime ja poliitiku ta\u0308helepanuvajadus) ja ausalto\u0308eldes ei ole ma ta\u0308heldanud ku\u0308ll mingisugust arvestatavat soopo\u0303hist kvaliteedivahet vo\u0303i isegi sisulist erinevust. Va\u0308ljaarvatud see, et nad aegajalt ilmselt peavad meeslugejate puuduva filtriga reaktsioonide pa\u0308rast natuke pead vastu la\u0308himat seina taguma."}, {"text_idx": "#000072", "text": "Aga kui filtrid juba jutuks tulid, siis on mul u\u0308ldiselt su\u0308gavalt juurdunud veendumus, et naerda peab saama ko\u0303ige u\u0308le. Ja siinkohal ei pea ma muidugi silmas seda, et aetakse mingit kurja, solvavat, no\u0303medat iba ja siis to\u0303stetakse ka\u0308ed u\u0308les, kehitatakse o\u0303lgu ja teatatakse, et \u201ctegin ainult nalja\u201d vo\u0303i \u201ckuidas te aru ei saanud, et see oli sarkasm\u201c. Kuigi o\u0303igus niimoodi ka\u0308ituda ja\u0308a\u0308b inimestele loomulikult ka, passiivagressiivsus rahvaspordina ei tundu mingit langustendentsi na\u0308itavat."}, {"text_idx": "#000073", "text": "Lihtsalt, huumorile vabade ka\u0308te andmine on parim, vo\u0303ib-olla isegi ainuke viis, kuidas tagada, et u\u0308hiskonnas (ja inimese sees) ei tekiks mingeid lolle tabusid. Et ko\u0303ikidest asjadest oleks vo\u0303imalik ra\u0308a\u0308kida ja keegi ei ja\u0308a\u0308ks oma probleemide ja muredega u\u0308ksi ra\u0308hklema, sest ta lihtsalt ei oska vo\u0303i ei julge nendega kellegi poole po\u0308o\u0308rduda. Vo\u0303i sellepa\u0308rast, nagu ma omast ka\u0308estki ha\u0308sti tean, et on asju ja olukordi, kus nende to\u0303siselt, u\u0308ksipulgi lahti harutama hakkamine on liiga hirmua\u0308ratav, liiga palju vo\u0303i liiga vara."}, {"text_idx": "#000074", "text": "Ma ei tea, see ko\u0303ik sai nu\u0308u\u0308d nii pikk, et vo\u0303ib-olla olen ma ise osutunud u\u0308heks nendest pretensioonikatest blowhardidest, kes oma nalju pisiasjadeni lahti seletavad. Kui nii, siis ei ja\u0308a\u0308 ilmselt muud u\u0308le kui rolli su\u0308gavamalt sisse elada ja teatada igasuguse vo\u0303imaliku kriitika peale, et ise tean, mis oma blogis teen ja kui ei meeldi, siis pole vaja lugeda. (A Sandra postitusi lugege ikka, tema ei ole milleski su\u0308u\u0308di)."}, {"text_idx": "#000075", "text": "Tagantja\u0308rele mo\u0303eldes ei ole see va\u0308ike ent visa ku\u0308lmetushaigus muidugi midagi enneolematut, isegi antud suvisel aastaajal. Ma siiski ei osanud sellise vo\u0303imalusega praegu absoluutselt arvestada. Igatahes olen ma viimase kolme pa\u0308eva jooksul konservatiivse hinnangu ja\u0308rgi aevastanud umbes 250 korda (ma arvaks, et samapalju kui kogu varasema elu jooksul kokku). Ta\u0308na a\u0308rkasin keset o\u0308o\u0308d u\u0308les, et u\u0308ks kiire kolmene seeria teha. Positiivse ku\u0308lje pealt, kui ta\u0308na autoraadiost tulevale Tina Turneri menuloole \u201cPrivate Dancer\u201d kaasa laulma hakkasin, oli minu toon ma\u0308rkimisva\u0308a\u0308rselt originaalila\u0308hedane ja kohaselt sensuaalne (even if I do say so myself). Samas ma pole muidugi pa\u0308ris kindel, kas sellist ahelaevastusele kalduvat inimest tegelikult u\u0308ldse peaks autorooli lubama."}, {"text_idx": "#000076", "text": "Mo\u0303ned ootamatused on pa\u0308ris nunnud. Mo\u0303ni na\u0308dal tagasi, kui ma Sandra Troonipa\u0308rijale lasteaeda ja\u0308rele la\u0308ksin, seisis too hoovis turnimiskontraptsiooni tornis ja hu\u0308u\u0308dis u\u0308le terve Mustama\u0308e ro\u0303o\u0303msalt: \u201cSee on ju mu Hanna!\u201d Mingil tuvastamatul hetkel on minu nime eest kadunud eesliide \u201cta\u0308di\u201d. (Ma pean tunnistama, et alguses ei osanud ma seda sinna va\u0308ga tahtagi, aga nu\u0308u\u0308d kui ta la\u0308inud, on ka nagu natuke kurb.) See, et ma ja\u0308rgmisel korral tema ka\u0308est pa\u0308ris ko\u0303vasti pragada sain kui ma temaarust punase tulega u\u0308le ristmiku so\u0303itsin, ei oleks ilmselt ja\u0308llegi pidanud niivo\u0303rd u\u0308llatama (tegemist on siiski ha\u0308stikasvatatud seadusekuuleka inimesega). Nagu ka see, kuivo\u0303rd raske on keset tipptundi kolmeaastasele liikluseeskirja nu\u0308ansse seletada (tuli oli to\u0303esti punane selleks ajaks kui ma ristmikul vasakpo\u0308o\u0308ret lo\u0303petasin). O\u0303nneks olen ma veel piisavalt autoriteetne isik, et mingi variatsioon \u201csest mina u\u0308tlen nii\u201d-st to\u0308o\u0308tas."}, {"text_idx": "#000077", "text": "Teisestku\u0308ljest ja\u0308llegi... Mai keskel to\u0303mmati mul ootamatult va\u0308lja tarkusehammas. La\u0308ksin u\u0308hel kolmapa\u0308evasel pa\u0308rastlo\u0303unal pahaaimamatult hambaarsti juurde mingi u\u0308sna ebama\u0308a\u0308rase ent juba mo\u0303nda aega eluro\u0303o\u0303mu rikkunud kaebusega. Arst koputas ko\u0303ik hambad la\u0308bi, lasi natuke vurtsu ja pool tundi hiljem lahkusin sealt ilma hambata. See tarkusehammas oli mul juba umbes 14ndast eluaastast olnud ja selle ajaga u\u0308sna omaseks saanud, nii et ka minapilt vajas pa\u0308rast veidikest korrigeerimist. U\u0308lemise tarkusehamba va\u0308ljato\u0303mbamine, samas \u2014 oluliselt ts\u030cillim kogemus kui mistahes auguparandus. Ja\u0308llegi u\u0308llatav."}, {"text_idx": "#000078", "text": "Naaberaias vo\u0303eti maha vana pappel. Terve teisipa\u0308eva vo\u0303eti, sest pappel oli iidne, ja\u0308me ja u\u0308le linnaosa ko\u0303rguv (esimene osa sellest protsessist figureeris teravalt mu unena\u0308gudes, ent u\u0308les otseselt siiski ei a\u0308ratanud \u2014 kunagi ammuse rattamatka ajal juhtus sarnane lugu, kui Ka\u0308smu tipus vo\u0303eti hommikupoolikul maha kogu see vo\u0303sa, mille sisse olime o\u0303htul telgi pu\u0308stitanud; seda suurt po\u0303o\u0303sast, mille taga olin veel pa\u0308ikeseto\u0303usu ajal pissil ka\u0308inud, poleks seal nagu kunagi olnudki). Kui ko\u0308itega puu otsas rippuvad mehed tu\u0308ve kallale asusid, kostus sae vaikides iga natukese aja tagant sonoorne u\u0308mberkaudseid maju raputav mu\u0308ts, sest ja\u0308rjekordne ja\u0308me jupp langes vastu maad. Ta\u0308iesti vo\u0303o\u0303raste inimeste ta\u0308iesti vo\u0303o\u0303ras puu, eksole, aga nu\u0308u\u0308d on hommikul ko\u0308o\u0308gis kohvi ootamise ajal aknast va\u0308lja jo\u0303llitades tunne nagu ma oleksin kolinud."}, {"text_idx": "#000079", "text": "Mo\u0303ned ootamatused on muidugi ta\u0308itsa absurdsed. Need on vaieldamatult mu lemmikud. Veidi aega tagasi viisin vanaema ortopeedi juurde, et ta saaks endale personaliseeritud korrigeerivad tallad tellida (mille ka\u0308igus selgus, et doktor ka\u0308ib iga hommik to\u0308o\u0308le samast, Tallinnast 60km kaugusel asuvast ku\u0308last, kus vanaema elab, aga see oli pigem siuke tavaline Eesti nojah-to\u0303demus). Vanaema on meil muidu igati ontlik ent kohati hulljulge 83-aastane vanakooli proua, eluaegne o\u0303petaja, kes teab u\u0308ldiselt u\u0308sna ta\u0308pselt, kuidas peab ja u\u0308tleb seda ha\u0308benemata sullegi. Eemaldas doktori kabinetis oma peened nahkkingad ja nende seest tulid va\u0308lja Viru Valge reklaamsokid. Hetkeks neid u\u0308llatunult vaatama ja\u0308a\u0308des meenus, et need on tegelikult minu enda sokid, saadud kingituseks mingilt konverentsilt, kus ma to\u0308o\u0308tasin."}, {"text_idx": "#000080", "text": "Teoorias ei pea ma ennast ta\u0308iesti tavalise kontrollifriigina eriliseks u\u0308llatusteaustajaks. Isegi kui nad on positiivsed. Samas olen ma ja\u0308llegi suur absurdifa\u0308nn ja ma tean ku\u0308ll, et absurd juba iseenesest ei saa olla midagi muud kui u\u0308llatav. Aga teatavad kelmikad vastuolud iseeneses lisavadki naiselikkust ja veetlevust, ma olen aru saanud. Ja no neid ei saa ju kunagi u\u0308leliia olla, eksole?"}, {"text_idx": "#000081", "text": "Viimasel ajal on Sandra ja minu omavaheline du\u0308naamika hakanud endaga kaasa tooma minuarust va\u0308ga va\u0308rskendavaid \u201cmo\u0303eldud-tehtud\u201d intsidente. Kuna tegmist on olnud u\u0308sna emotsionaalsete asjadega, siis see \u201cmo\u0303eldud\u201d osa seal on ja\u0308a\u0308nud oluliselt tagasihoidlikumaks osapooleks (kui liiga pikalt oleks mo\u0303tlema ja\u0308a\u0308nud, siis oleks ilmselt ennast va\u0308lja mo\u0303elnud sellest tegevusest), \u201ctehtud\u201d pool see-eest on olnud ta\u0308nuva\u0308a\u0308rne."}, {"text_idx": "#000082", "text": "Mo\u0303ni na\u0308dal tagasi na\u0308iteks tuli istus Sandra mo\u0303tlikult kangaka\u0308a\u0308re na\u0308pu vahel keerutades selle diivani otsa peale, kus ma parasjagu raamatut lugesin ja arutas nagu omaette, et kas ta peaks oma patsi maha lo\u0303ikama. Vaatasin teda, patsi ja ka\u0308a\u0308re, kallutasin pea viltu, panin u\u0308he silma kinni ja lo\u0303puks nentisin, et jah, ta\u0308iega peaks. Viis minutit hiljem seisime juba vannitoas peegli ees ja mina nu\u0308sisin jo\u0303uliselt seda arvestatavat ko\u0308it (tal endal hakkasid ka\u0308ed liiga ko\u0303vasti va\u0308risema kui ta patsiotsa ka\u0308tte vo\u0303ttis, mul va\u0308risesid poole va\u0308hem). Tulemus, ja seda ei ra\u0308a\u0308gi mitte ainult mina kui naturaalne juuksuritalent, viis pluss."}, {"text_idx": "#000083", "text": "Hiiumaa vanast tublist saunadiivanist (mis on erinevaid pereliikmeid erinevates asukohtades ausalt teeninud aastaku\u0308mneid) otsustasime nu\u0308u\u0308d ja kohe lahti saada pa\u0308ev enne seekordset saarelt lahkumist. Alustuseks helistas Sandra pru\u0308gilasse ja ku\u0308sis, kas nad vo\u0303taksid selle vastu, kui me diivaniga neile ukse taha ilmuksime. Vastus oli muidugi jaatav, aga meil polnud loomulikult u\u0308htegi ka\u0308epa\u0308rast vahendit selle sinna toimetamiseks. Olime juba leppinud mo\u0303ttega so\u0303ita u\u0308hte asulasse ja\u0308relka\u0308ru rentima, et diivan siis teise asulasse pru\u0308kki viia ja selle ko\u0303ige eest ka ko\u0303vasti pappi va\u0308lja ka\u0308ia, aga siis tuli keegi meist suurepa\u0308rasele ideele ku\u0308sida ko\u0303igepealt vanast heast Hiiumaa Facebooki-grupist, et kas juhuslikult pole kedagi, kes tahaks seda lihtsalt ise kohe meilt a\u0308ra viia. Hetk hiljem vahtis Sandra juba segase na\u0308oga oma telefoni ekraani, sest vo\u0303imalik diivanisoovija oli postituse all oma soovist teada andnud ja parasjagu helistas talle. Sealjuures ei olnud Sandra Facebooki-teatesse oma telefoninumbrit vo\u0303i isegi pa\u0308risnime ja\u0308tnud. Lihtne ja jumalasta loogiline selgitus on, et kuna tegemist on ikkagi Hiiumaaga, olid pru\u0308gilajuht (kellele Sandra ka ei olnud otseselt oma numbrit ja\u0308tnud) ja diivanisoovija muidugi omavahel sugulased."}, {"text_idx": "#000084", "text": "Selle koha peal pidin mina saarelt lahkuma, et o\u0303htuks Mustama\u0308ele loengusse jo\u0303uda, aga va\u0308idetavalt olid natuke aega hiljem mehed hoovil olnud. To\u0303stsid diivani autosse ja kinkisid Hiiu valla piknikuteki ta\u0308nuta\u0308heks. Nu\u0308u\u0308d oleks vaja ainult uus diivan kohale koordineerida. On24 kullerid o\u0303nneks toovad 19 euro eest kohale ka aadressil Hiiumaa, kolmas kadakas vasakult, aga kuidas tagada see, et seal keegi ka mo\u0308o\u0308blit vastu vo\u0303tmas oleks ta\u0308pselt see hetk kui see otsustab saabuda?"}, {"text_idx": "#000085", "text": "Teisipa\u0308eva hommikul a\u0308rkasin ma hotellivoodis umbes kell 9 u\u0308les sellepeale, et saabus SMS minu onult. Hetk vo\u0303ttis u\u0308ldse aega, et aru saada, mis toimub, sest ma ei ma\u0308letagi, millal ma viimati enne seda SMSi sain, aga seda so\u0303numit na\u0308hes avasin ruttu arvuti, et ta\u0308psemalt aru saada, mis on juhtunud. Onule vastasin ka kiiresti, et ta ei muretseks \u2014 pommid lo\u0303hkesid lennujaamas, mille la\u0308heduses mina ei viibinud."}, {"text_idx": "#000086", "text": "Mina pidin kella 10ks to\u0308o\u0308le minema, aga kell 9 veel magada oli sellesmo\u0303ttes okei, et o\u0308o\u0308bisin to\u0308o\u0308hoonest umbes kolme (ku\u0308ll va\u0308ga suure, ent siiski) maja kaugusel. Selleks ajaks kui minu akende taga katkematu sireenide koor tegevust alustas, olin siiski juba ta\u0308itsa a\u0308rkvel ja asjade seisuga kursis. Kolmandat, metroos lo\u0303hkenud pommi ma muidugi ei kuulnud, sest plahvatus leidis aset su\u0308gaval maa all, aga linnulennult oli minu hotellitoast selle asukohani ehk umbes 300-400 meetrit."}, {"text_idx": "#000087", "text": "Ja pa\u0308rast seda la\u0308ksid ja\u0308rgmised kaks pa\u0308eva minu elust teistmoodi kui veel veidi varem oleks arvanud, aga samas mitte kardinaalselt teistmoodi. Sest to\u0308o\u0308 ja\u0308i muidugi a\u0308ra (tu\u0308hja koosolekutesaali ko\u0303rvalt kabiinist leidsin vaid veidi punaste silmadega kolleegi, kellele oli just kohale jo\u0303udnud, et kui ta poleks tol hommikul oluliselt graafikust maas olnud, oleks ta ka vabalt vo\u0303inud seal metroorongis olla) ja kojutuleku marsruut kujunes ka hoopis teistsuguseks (sest see lennujaam, kust ma algselt pidin lendama, on siiamaani rivist va\u0308ljas), aga need mo\u0303lemad asjaolud on minu ja peaaegu ko\u0303igi teiste jaoks, keda see situatsioon kuidagi mo\u0303jutas, ebamugavus, mitte traagika. To\u0308o\u0308hoonest va\u0308ljudes na\u0308gin, kuidas politseinik turgutas maja ees pingil istuvat o\u0303rnalt katatoonilist ja roheka ilmega ha\u0308rrat (ma ei ole kindel, kas see on seesama ha\u0308rra, aga turgutamine igatahes ka\u0308is sama koha peal) ja nurgapoe indialasest omanik ra\u0308a\u0308kis, kuidas ta oli pidanud oma vennatu\u0308tre haiglasse saatma, sest see oli saanud uudistest s\u030coki ja ei suutnud enam hu\u0308steerilist nuttu kuidagi pidama saada, aga isegi nende inimeste jaoks oli tegemist ajutise kataklu\u0308smiga."}, {"text_idx": "#000088", "text": "Minu u\u0308leja\u0308a\u0308nud pa\u0308ev mo\u0308o\u0308dus so\u0303branna elutoadiivanil erinevates uudistekanalites refreshi vajutades. So\u0303brannaga ka\u0308is va\u0308ikestviisi vo\u0303istlus, et kumma elusolekuteade Facebookis rohkem laike saab. So\u0303prade ku\u0308mnekuune poeg tegi selle aja jooksul ro\u0303dul mitu uinakut ja ei lasknud ennast absoluutselt ha\u0308irida iga natukese aja tagant ja\u0308lle tihenevatest pa\u0308a\u0308steautode signaalidest (meie natuke ikka lasime, sest pa\u0308eva jooksul laekuvad segased so\u0303numid ei andnud eriti head u\u0308levaadet sellest, kas paugutamine on selleks korraks lo\u0303ppenud vo\u0303i mitte). O\u0303htuks oli juba ta\u0308ielikult taastunud ka toidu kojutellimise teenus."}, {"text_idx": "#000089", "text": "Ja\u0308rgmiseks pa\u0308evaks (mis oli juhtumisi ka minu juubel) tegin mitu korda ringi oma reisiplaanid ja lo\u0303puks startisime koos kolleegiga kella 8 ajal hommikul taksoga raudteejaama suunas. 5-kilomeetrine taksoso\u0303it vo\u0303ttis aega umbes tunni, sest osad suuremad ta\u0308navad ja ko\u0303ik pikemad tunnelid olid kinni ja seeto\u0303ttu ko\u0303rvalta\u0308navad ko\u0303ik umbes. Raudteejaama ukse juures vaatasid hambuni relvastatud ent u\u0308liviisakad so\u0303java\u0308elased kohvri sisu hoolikalt la\u0308bi. Hoolimata sellest oli rongi oodata natuke ko\u0303he."}, {"text_idx": "#000090", "text": "Frankfurti lennujaamas oli ainuke tavapa\u0308rasest erinev nu\u0308anss see, et ts\u030cekkinni alas tegelesid politseinikud va\u0308ikestviisi rassilise profileerimisega ja oli asunud pealtna\u0308ha va\u0308ga so\u0303bralikku vestlusse mitme ilmselgelt islamiusulise reisijaga. Vo\u0303i vo\u0303ib-olla oli tavapa\u0308rasest erinev hoopis see, et mina seda ma\u0308rkasin. Turvakontrollis panid ro\u0303o\u0303msad onud kaasa lennujaama logodega s\u030cokolaadija\u0308neseid ja soovisid ha\u0308id pu\u0308hi. Ja u\u0308ldse, mida kaugemale ja\u0308i Bru\u0308ssel, nii ajaliselt kui distantsiliset, seda va\u0308iksemaks ja\u0308i ka igasugune ohutunne. Kopenhagen oli juba nagu Kopenhagen ikka, Tallinnast ra\u0308a\u0308kimata. Ko\u0303ik see vo\u0303ttis lihtsalt nii kohutavalt kaua (viimane lennuk maandus veidi enne su\u0308dao\u0308o\u0308d, o\u0303nneks ikkagi Tallinnas, kuigi Taanis lennukitrepil inimestelt ka\u0308sipagasit kokku korjanud ha\u0308rra kinnitas na\u0308rvilisematele rahustavalt, et a\u0308rge muretsege, saate selle Vilniuses va\u0308ljudes kohe tagasi), et vo\u0303in selle vist auga kuulutada oma elu ko\u0303ige pikemaks su\u0308nnipa\u0308evaks."}, {"text_idx": "#000091", "text": "Pa\u0308rast seda ko\u0303ike (ja enne muidugi ka) on palju ra\u0308a\u0308gitud sellest, et terroristide eesma\u0308rgiks on meid kartma panna ja et sellele ei tohi alla anda, sest muidu on nad vo\u0303itnud. Ja noh, ilmselgelt on see to\u0303si, aga see ei ole minuarust nii straightforward siiski. Sellesmo\u0303ttes, et mo\u0303ningane hirm kui emotsioon ei ole ju iseenesest halb asi, hirm ongi see, mis hoiab meid tegemast ohtlikke ja rumalaid asju (na\u0308ppe seinakontakti toppimast, eksamiks mitte o\u0303ppimast, lu\u0308hikese su\u0308u\u0308teno\u0308o\u0308riga va\u0308givalduritega tu\u0308li norimast, alkohoolseid jooke segamini joomast jne.) Terroristid vo\u0303idavad siis kui meie hirm hakkab ahistavalt mo\u0303jutama meie igapa\u0308evaelu, muudab selle kohmakaks ja ebamugavaks, vo\u0303tab meilt a\u0308ra meie privaatsuse ja vabad valikud. See ju peab olema nende eesma\u0308rk, sest kui nende eesma\u0308rk oleks meid ko\u0303iki maha nottida, siis selleks on oluliselt to\u0303husamaid mooduseid."}, {"text_idx": "#000092", "text": "Juba ta\u0308itsa mitu aastat tagasi, kui me Sandraga veel mo\u0303lemad vanemate juures elasime, juhtus u\u0308hel su\u0308giso\u0308o\u0308l selline intsident, et la\u0308ksin kempsu ja sealt va\u0308ljudes na\u0308gin, kuidas vatijopega pa\u0308tt minust paari meetri kaugusel majast va\u0308ljus. Kogu maja oli kottpime ja vaikne ja esimesel hetkel ei saanud ma olla pa\u0308ris kindel, et pa\u0308tt pole kogu mu u\u0308leja\u0308a\u0308nud perekonnal ko\u0303risid la\u0308bi lo\u0303iganud, aga lo\u0303ppkokkuvo\u0303ttes selgus siiski, et ilmselt narkojoobes tu\u0308u\u0308p oli lihtsalt va\u0308lisust katsunud, avastanud, et see on lukust lahti ununenud ja igaks juhuks sisse astunud. Tu\u0308u\u0308p jo\u0303udis puistata ainult ema esimest ettejuhtuvat tu\u0308hja ka\u0308ekotti, siis hakkasin mina kobistama ja tema po\u0303genes. Kui ema pa\u0308rast seda o\u0303htuti enne magama minemist oma ka\u0308ekotti peitma hakkas, u\u0308tlesin ma selgelt va\u0308lja, et see on vale. Enne magama minemist tuleb kontrollida, kas va\u0308lisuks on ikka lukus, aga mitte mingil juhul ei tohi lasta endal tekkida tunnet, et sul ei ole omaenda kodus turvaline olla. Sest niimoodi ei saa elada."}, {"text_idx": "#000093", "text": "Vo\u0303ib arvata, et Bru\u0308sseli lennujaamas (ja ehk mujalgi) hakatakse inimesi ja nende asju kontrollima nu\u0308u\u0308d juba hoonesse sisenemisel. Mis on ka arusaadav, sest inimesi ei saa ju lihtsalt terrorismile mitte ja\u0308rele andmise nimel maha nottida lasta. Aga sellisel juhul ei ole nendel kontrollidel enam midagi pistmist reisilennukite relvadeks muutmise va\u0308ltimisega, vaid asi on lennujaamahoonetes kui tihkelt asustatud avalikes ruumides. Mis ta\u0308hendab, et sellist turvakontrolli oleks vaja ka kaubanduskeskustes vo\u0303i pargiva\u0308ravates, raudtee- ja metroojaamadest ra\u0308a\u0308kimata. Vo\u0303i noh, veelgi kindlam oleks ju kehtestada reegel, et asju tohib kaasas kanda ainult la\u0308bipaistvates kilekottides. Ja taskuid ei tohi olla. Ja noh, kusagilt sealt jookseb siiski see piir, kui terroristid on vo\u0303itnud."}, {"text_idx": "#000094", "text": "Niisiis, mul, ilmselgelt, ei ole sellele ko\u0303igele mingit lahendust va\u0308lja pakkuda (lahendus on ennetamine, aga mina siit oma magamistoavoodist ei oska ku\u0308ll o\u0308elda, kuidas seda tegema peaks). Seda ma siiski tean, et ma ei lase sellistel asjadel oma ka\u0308itumist mo\u0303jutada (rohkem kui u\u0308hiskond mind selleks, oma metallidetektorite ja suletud ta\u0308navatega, tingimata ei sunni). Kuigi see ei ole nagunii mingi otsene va\u0308ljavaade, ka Bru\u0308sselis, ka keset eurokvartalit, ka pa\u0308eval kui kolm pommi on juba lo\u0303hkenud, siis suremine ei ole nagunii ko\u0303ige hullem asi, mis elus juhtuda saab (kaugelt ko\u0303ige hullem asi, mis elus juhtuda saab, on nende inimeste kaotamine, keda sa armastad \u2014 nii, et kui on vaja mingeid stiimuleid, mis hoiaksid sind eluohtlikke lollusi tegemast, siis mo\u0303te nendest inimestest, kes sinust hoolivad, vo\u0303iks olla u\u0308ks pa\u0308ris to\u0303hus selline)."}, {"text_idx": "#000095", "text": "U\u0308heso\u0303naga, ei olnud see minu kojureisimine pa\u0308ris rongid ja vein, kuigi oli rong ja erinevates lennujaamalaundz\u030cides oli ka vein, sest oli ju siiski su\u0308nnipa\u0308ev. Oli hoopis selline pikk ja kihiline lugu."}, {"text_idx": "#000096", "text": "Autorid SandraKui palju annetada on okKanahuumorProkrastineeridesNendele, kes veel ei tea, mida hekki nad teevad (lapsevanemdus)Ko\u0303ik kodukohvikute pa\u0308evast HannaOmaette olemineA\u0308ra arvaIntervalleluTaas kui kohtume, juba kui tuttavadGrand Tour vol.2"}, {"text_idx": "#000097", "text": "SandraKui palju annetada on okKanahuumorProkrastineeridesNendele, kes veel ei tea, mida hekki nad teevad (lapsevanemdus)Ko\u0303ik kodukohvikute pa\u0308evast HannaOmaette olemineA\u0308ra arvaIntervalleluTaas kui kohtume, juba kui tuttavadGrand Tour vol.2"}, {"text_idx": "#000098", "text": "Kui palju annetada on okKanahuumorProkrastineeridesNendele, kes veel ei tea, mida hekki nad teevad (lapsevanemdus)Ko\u0303ik kodukohvikute pa\u0308evast"}, {"text_idx": "#000099", "text": "Omaette olemineA\u0308ra arvaIntervalleluTaas kui kohtume, juba kui tuttavadGrand Tour vol.2"}, {"text_idx": "#000100", "text": " juhuks kui kellelgi tekib tahtmine privaatsemalt miskit meie ka\u0308est ku\u0308sida, meid kiita, laita vo\u0303i mo\u0303nitada, miskit meile su\u0308damelt a\u0308ra ra\u0308a\u0308kida, miskit meile pakkuda vo\u0303i meie ka\u0308est miskit no\u0303uda."}, {"text_idx": "#000102", "text": "Already have a account? Log in now."}]